Ulasan Final Fantasy VII Remake – Tetap legenda seperti yang asal, dengan penambahan yang lebih padu!

*AMARAN! Ulasan ini mengandungi berapa spoiler. Ulasan ini ditulis berdasarkan salinan yang diberi oleh Square Enix*

Apabila ia mula-mula diumumkan, Final Fantasy VII Remake terasa seperti satu projek impian yang sukar untuk disesuaikan dalam landskap moden. Untuk membina semula sebuah game yang ikonik, tersayang dan terkenal terasa terlalu bercita-cita tinggi. Kini ia menjadi realiti, dengan usaha 100% oleh Yoshinori Kitase dan Tetsuya Nomura.

Dirancang sebagai projek ber-episod, bab pertama ini dikembangkan dan mereplikasikan semula pengembaraan Final Fantasy 7 pada 1997 sambil mengekalkan apa yang membuatkan kita jatuh cinta dengannya game ini.
Jalan cerita yang lebih mendalami latar belakang dunia FFVII!
Berbanding dengan FFVII asal, anda tidak boleh menamakan watak utama lagi dan ia mempunyai pilihan dialog yang lebih sedikit berbanding yang asal. Pilihan dialog yang ada, sekurang-kurangnya akan mempengaruhi permainan dalam beberapa cara kecil. Sebagai contoh, apabila Tifa ingin menyelinap ke rumah agam Don Corneo, pemain boleh menentukan baju pilihan Tifa dengan bercakap dengannya. Di sini, buat la pilihan anda. Pilihan seperti ini mudah untuk terlepas pandang, jadi saya sarankan anda berbual dengan semua orang sebelum maju dalam jalan cerita. Cloud siap boleh berjimba dengan awek lagi..

Game ini mengisahkan Cloud Strife, seorang lelaki muda/ tentera upahan yang menyertai pasukan Avalanche. Di sini, dia ditugaskan untuk menjatuhkan sebuah organisasi jahat yang menyerap sumber hidup planet demi kepentingan korupsi mereka sendiri.
RPG ini bermula dengan cutscene yang lebih canggih, dipertingkatkan dengan grafik moden dan tumpuan yang lebih besar kepada dunia FFVII. Siapalah sangka mereka berjaya mereplikasikan semula dunia Final Fantasy 7 pada 1997 untuk generasi gamers baru.

Selepas beberapa adegan cerita, saya diserang oleh kumpulan askar yang bergegas ke arah saya. Sangat jelas bahawa sistem pertempuran lebih cepat dan beraksi berbanding yang sebelum. Saya pun menggunakan pedang Buster Sword milik Cloud dan pukul-pukul-pukul sehingga HP mereka menjadi 0 dalam beberapa saat. Mari saya jelaskan lagi.
Sistem Pertempuran Klasik tetapi Unsur Moden Memantapkan Lagi Permainan!
Walaupun pertempuran berlaku dalam masa nyata ketika saya berlari di sekeliling musuh sambil menyerang kelemahan mereka, asal-usul sistem turned-based masih wujud. Pada bila-bila masa, anda boleh menekan butang untuk melambatkan masa, membuka menu untuk memilih “spell“, abiliti unik, senarai item dan lain-lain. Ini bermakna saya boleh berehat sebentar daripada berlawan dan menilai persekitaran pertarungan, untuk pilih strategi terbaik bagi menang.

FFVII Remake menyesuaikan sistem pertempuran lama dengan ciri-ciri moden. Hasilnya ialah pengalaman pertempuran yang mengingatkan saya kepada game asal, pada masa yang sama, menggabungkan gaya moden yang segar.
Satu-satunya masalah saya ialah kawalan kamera dan kawalan menukar sasaran berkongsi butang yang sama (right analog stick). Saya ingin menukar sudut kamera untuk melihat medan pertempuran dengan lebih baik, tetapi ia tiba-tiba menukar sasaran.
Perkara pertama yang perasan ialah sistem pertempuran jauh lebih sukar daripada demo yang kami cuba di TGS 2019. Kita perlu bermain dengan mentaliti RPG, bukan game aksi, kerana pemain pasti akan tercedera. Tidak seperti permainan aksi, jika anda cukup pandai, anda boleh terlepas dengan 0 damage (contoh: Dark Souls, Nioh).
Pada dasarnya, saya perlu mengkaji dan memahami pergerakan musuh. Ini mengharuskan saya untuk memberi perhatian pada keaadan atau status musuh serta mempelajari rentak permainan mereka (nama spell akan keluar apabila musuh menggunakan abiliti). Serangan projektil juga boleh dihalang oleh musuh lain, atau dinding. Ciss kau dinding!!

Pertarungan dengan BOSS juga sangat berbeza dengan yang asal. BOSS tertentu akan meminta pemain untuk mendengar nasihat rakan-rakan Party. Jika pemain tidak ikut, pertarungan akan menjadi sangat-sangat sukar. Contoh situasi ialah apabila Party mendirikan Barrier unik (tidak boleh dibuang) yang imun pada damage. Spell ini istimewa kerana ia khas hanya untuk pertarungan BOSS tersebut sahaja. Di sini, pemain boleh berlindung dan menyerang bila perlu. Pada masa yang sama, beberapa pertarungan BOSS mempunyai fasa-fasa berubah. Perkara ini boleh dilihat di pertarungan BOSS pertama (Scorpion Sentinel) di mana pemain akan bertarung dengannya di darat dan apabila ia melompat ke kawasan lain. BOSS lain juga mempunyai fasa-fasa yang berubah.
Abiliti mengelak tidak begitu berkesan kerana kebanyakan serangan musuh terlalu luas, dan saya perlu mengelak sekurang-kurangnya beberapa saat lebih awal. Perlu diberi perhatian bahawa beberapa spell mempunyai AOE. Manfaatkan kelebihan ini untuk membunuh sekumpulan musuh dengan lebih mudah.
Selain itu, hati-hati apabila melakukan abiliti atau spell, kerana tindakan ini boleh dibatalkan oleh musuh. Jika dibatalkan, anda akan membazirkan ATB dan MP untuk abiliti.
Kegunaan Limit Break yang pasti Membinasakan Musuh!

Ciri Limit Break pula adalah seperti “skill istimewa” untuk watak. Walaupun saya kata “skill istimewa“, jangan pula kita terasa betul-betul kebal. Kita masih boleh menerima damage semasa memulakan abiliti ini. Apatah lagi jika AI mengawalnya. Limit Break hanya boleh diisi jika pemain dicederakan oleh musuh. Dahulu, arahan Limit Break akan menggantikan arahan Attack, tapi sekarang tiada lagi. Limit Break juga tidak boleh diteruskan pada pertarungan seterusnya dan akan di-reset. Kuat sangat lah kalau setiap pertarungan pun kita nak Limit Break kan? Setiap Limit Break mempunyai efek berbeza seperti meningkatkan kadar Stagger, atau Offensive. Limit Break Aerith boleh memberi Support (sokongan) kepada pemain. Sedikit info ialah Limit Break lama telah dipindah ke Abilities manakala Cloud pula mempunyai Limit Break baru. Nak tahu apa lagi seronok? Ada Materia istimewa yang boleh mengubah Limit Break anda ke Limit Break baru.
Final Fantasy VII Remake juga memperkenalkan Colosseum. Colosseum adalah arena pertempuran di mana banyak perlawanan berbeza diadakan. Beberapa mod hanya khusus untuk watak-watak tertentu manakala ada beberapa mod lain di mana pemain boleh pilih dua watak untuk bawa bersama. Kebanyakkan pertarungan di sini tidak membenarkan kegunaan item dan mencabar pemain dengan meletakkan syarat-syarat susah, tetapi berita baik! Setiap pusingan baru akan menyembuh HP dan MP anda sebanyak 50%. Di sinilah anda boleh membuka Limit Break kedua untuk watak-watak sebagai ganjaran.
Taktik Berguna untuk Menewaskan Musuh!

Ciri Stagger sangat penting untuk kebanyakan pertarungan, musuh akan menerima lebih banyak damage dan beberapa pertarungan memerlukan saya untuk menang dengan cara ini. Menyerang musuh dengan spell elemen yang mereka lemah akan mempercepatkan kemajuan Stagger.
Jangan lupa untuk kaji! Setiap musuh mempunyai keperluan berbeza untuk mengisi meter Stagger mereka. Setiap BOSS mempunyai fasa-fasa berlainan, dan apabila mereka pergi ke fasa berlainan tersebut, meter Stagger akan kosong semula. Kadang-kala, musuh boleh jatuh ke status Pressured. Dalam tempoh ini, mereka akan menerima lebih banyak damage, dan ia lebih mudah untuk mengisi meter damage sepanjang tempoh ini.

Di sini saya ingin berkongsi sedikit tips untuk kawan-kawan yang baru nak mula. AI yang mengawal watak-watak sebenarnya adalah sangat pasif, dan akan menyerang kadang-kala, serta tidak akan menggunakan spell atau abiliti tanpa arahan khusus oleh pemain. Oleh itu, amat disarankan untuk menukar watak apabila anda sedang melancarkan spell atau tersekat dalam animasi, agar watak-watak lain boleh mengisi ATB juga.
Seperti mana-mana game lain, musuh AI akan menyerang watak yang dikawal oleh pemain (tidak tertakluk kepada BOSS), jadi untuk sentiasa selamat, saya menukar ke watak dengan HP yang lebih tinggi apabila HP watak yang saya sedang kawal amat rendah pada HP.
Watak dengan Gaya Permainan Berbeza saling Melengkapi Pasukan!

Party anda terdiri daripada Cloud, Barret, Tifa dan Aerith. Ini menawarkan pelbagai pilihan pertempuran untuk saya cuba. Tidak disarankan untuk pemain cuba satu gaya permainan sahaja kerana setiap watak mempunyai abiliti masing-masing. Barrett mampu menyerang musuh dari jauh manakala Tifa dapat memecahkan perisai dengan pukulan maut. Sebagai alternatif, anda boleh melambatkan masa dan mengaturkan arahan khusus jika watak-watak lain memerlukan penyembuhan atau mengaktifkan Limit Break.
Tingkatkan Senjata hingga ke Maksimum!

Setiap watak boleh meningkatkan tahap, dan setiap tahap akan membuka SP tambahan untuk senjata. Dengan tahap yang cukup, kita juga boleh membuka slot weapon core tambahan. Di sini kita boleh mengisi materia tambahan, meningkatkan kekuatan serangan, meningkatkan serangan magic dan lain-lain. Adakah ini akan membuat senjata pada awal permainan berguna pada penghujung permainan? Anda harus cuba sendiri.
Setiap senjata dilengkapi dengan weapon ability, satu slot untuk Summon Materia dan mempunyai SP mereka tersendiri yang boleh ditingkatkan pada bila-bila masa. Yang menariknya ialah selepas memahirkan mana-mana weapon ability, watak kita boleh mengakses kemahiran itu tanpa menggunakan senjata tersebut.
Saya paling puas hati apabila pemaju mementingkan butiran-butiran kecil. Jika anda tidak tahu, Materia yang kita guna pun boleh dilihat dalam masa nyata walaupun di sarung tangan Tifa.
Seru Makhluk Mitos untuk Bantu dalam Pertarungan!

Summon kembali dalam bentuk makhluk mitos yang bertarung bersama pemain. Berbanding dengan yang asal, saya suka dengan Summon baru. Ia terasa lebih autentik dan tidak membuatkan saya terasa seperti abiliti yang boleh “one-shot” semua musuh. Setiap watak hanya boleh menggunakan satu Summon dan ia hanya boleh digunakan pada musuh yang kuat serta tidak perlu memerlukan AP untuk meningkatkan tahap.
Pemain boleh memberi arahan kepada Summon selagi mana-mana watak mempunyai ATB yang cukup walaupun bukan dia yang seru. Apabila durasi Summon tamat, ia akan melancarkan serangan istimewa. Sebagai contoh: Ifrit akan menggunakan Hells ‘Fire. Sekiranya Summoner (pemain) tertewas dalam pertarungan, maka durasi Summon pun akan serta-merta tamat.
Sistem Materia yang lebih Luas Mengembangkan Lagi Permainan!

Peminat tegar pun pasti gembira untuk melihat sistem Materia yang tidak banyak diubah. Untuk yang belum tahu, Materia adalah kuasa magic di dunia Final Fantasy 7. Setiap Materia boleh membuka versi yang lebih kuat dengan mengumpul AP yang cukup. Sesetengah Materia boleh digunakan bersama Materia lain. Dengan menyambung Materia penyembuhan bersama AUTO CURE, AI akan secara automatik memulihkan diri sendiri. Materia dengan unsur api atau kilat pun boleh dilengkapkan pada senjata yang dibuktikan sangat berkesan pada awal permainan. Sayangnya, Materia yang dimahirkan sepenuhnya tidak akan menghasilkan materia baru seperti di FFVII asal.
Sebelum kita ke bahagian seterusnya, saya ingin memberi amaran. Jangan main-main dengan binatang “alien” hijau toyol bernama Tonberry. Sekali anda lawan, saya jamin semua mati dengan satu serangan. Nak tahu apa yang buat dia lagi imba? Dia siap boleh buat spell STOP lagi. Nak lari mana? Tahu-tahu mati..

Dunia yang Diperbaiki dengan Kecanggihan Teknologi Mendalami Jalan Cerita!
Dunia dan persekitaran Midgar memang indah untuk diterokai. Setiap persekitaran FFVII direka semula dan berubah menjadi lebih terperinci daripada Mako Reactor hingga ke bandar-bandar sekeliling. Anda dapat melihat bagaimana penduduk bandar menjalani hidup mereka. Butiran ini membuat saya terasa seperti FFVII Remake benar-benar hidup. Di atas, anda boleh lihat Aerith sedang bercakap dengan kanak-kanak miskin yang duduk pun di rumah miskin.. tetapi Aerith sebenarnya tinggal di rumah 3-tingkat siap ada taman lagi! Pandai dia main peranan kesian kan..

Final Fantasy VII Remake bukanlah game open-world sepenuhnya, tetapi akan merangkumi beberapa lokasi di mana pemain boleh membuat misi sampingan atau aktiviti tambahan. Terdapat banyak misi sampingan untuk pemain selesaikan. Cloud pun adalah askar upahan, jadi sesuai lah dengan kerja dia. Misi sampingan pula boleh terdiri daripada mini-game seperti Squat, Pull-Up, Dart, dan lain-lain. Sesetengah daripadanya agak mencabar dan memerlukan saya untuk mencuba beberapa kali sebelum berjaya.

Sebuah peringatan, apa-apa barangan istimewa, jika terlepas, anda memperolehi balik selepas habiskan permainan dan selepas maju dalam permainan, anda akan membuka akses kepada ciri Fast Travel melalui Chocobo. Tidak! Anda tidak akan menunggang bintang comel ini. Sebaliknya, anda akan duduk di dalam pedati.
Pelajari lagi tentang Watak-Watak di Dunia Midgar!

Sangat jelas bahawa Square Enix menggunakan Remake ini untuk mengembangkan latar belakang watak, tema keseluruhan permainan tentang korupsi dunia dan peristiwa-peristiwa penting yang terasa ringkas pada versi asal. Bagi pendapat saya, ahli Avalanche kali ini jauh lebih beketerampilan. Adegan “flashback” baru dan pembaikan pada cutscene sedia ada bermakna anda boleh mengetahui watak-watak kegemaran dengan lebih intim atau lebih segar. Ini sepatutnya menjadikan detik-detik di FFVII Remake lebih menyayat hati, terutamanya kerana berjuta-juta orang sudah tahu apa yang bakal berlaku. Itu sahaja saya akan cerita tentang jalan cerita. Taknak spoiler pula.

Antara bahagian kegemaran saya dalam game ini adalah perbualan dan interaksi antara watak. Kehadiran lakonan suara di Remake sangat tepat dan membuat saya tertawa atau memahami watak dengan lebih lanjut berbanding FF7 asal yang tidak mempunyai suara.
Watak & latar belakang pula sangat terperinci sehingga saya dapat melihat beberapa helai uban di rambut dan misai Heidegger. Agaknya kalau adegan gempak, saya nak screenshot nanti, dan letak sebagai wallpaper PC. Mesti cun!

Dengan penambahan seperti ini, takkan anda semua tak pelik? NPC biasa memang berselerak di sekeliling tetapi apakah pandangan mereka tentang Cloud atau Barret? Mereka semua pakai baju biasa, kerja pun biasa, dan tiba-tiba ada lelaki besar dengan machinegun di tangan datang menyapa. Cloud pula merayu sini-sana bawa pedang besar. Aerith pun macam mengigau sebab asyik cakap dengan hantu. Siapa yang tak takut!! Ternyata, Tifa seorang sahaja yang “normal“.
Pemain dapat meneroka dunia Midgar yang lebih hidup, dengan banyak aktiviti lain yang boleh dilakukan di samping jalan cerita utama. Saya yakin bahawa Remake ini akan terus memikat para pemain sehingga lebih banyak lagi tambahan diperkenalkan.
Kesimpulan!
Final Fantasy VII Remake adalah game 9.5/10 yang harus anda cuba! 100% wajib main! Selepas menghabiskan berjam-jam di game ini, ia benar-benar menepati jangkaan saya. Saya yang dahulu sangkal kepada game ini berubah menjadi peminat susah-mati dalam masa beberapa saat dan ia menunjukkan dedikasi Square Enix untuk membangunkan FFVII Remake.

Square Enix benar-benar berjaya mereplikasikan kehebatan game ikonik ini untuk konsep yang lebih moden. Walaupun kita dah tahu jalan cerita pun, banyak lagi perkara untuk peminat belajar di Remake. Final Fantasy VII Remake pasti salah satu permainan video paling hebat di abad ini! Kini disediakan untuk pelantar PlayStation 4, mari kita ulangi kisah Cloud Strife sekali lagi. Sebelum saya menamatkan ulasan ini, ada satu perkara terakhir saya ingin kata. Cloud lebih pandai menari daripada Squall (FFVIII).

 Muat turun di sini!

Final Fantasy 7 RemakeDeveloper: Square EnixRelease Date: 2020-04-10PlayStation 4
Ambil perjalanan kembali ke 1997 tetapi kali ini berbeza dengan semua peningkatan baru dan menakjubkan dari versi REMAKE!

Jangan lupa untuk ikuti kami di TikTok!
  @gamersantaimy
The Review

                    Final Fantasy VII Remake

10
Score

Square Enix benar-benar berjaya mereplikasikan kehebatan game ikonik ini untuk konsep yang lebih moden. Walaupun kita dah tahu jalan cerita pun, banyak lagi perkara untuk peminat belajar di Remake. Final Fantasy VII Remake pasti salah satu permainan video paling hebat di abad ini!

PROS
 Latar belakang lebih diterokai, tidak kisah daripada segi jalan cerita atau watak. Sistem pertempuran yang lebih menarik dan lancar. Penambahan moden tetapi masih mengekalkan ciri-ciri menarik versi awal.

CONS
 Kawalan kamera yang merimaskan.

Review Breakdown

Selepas menghabiskan berjam-jam di game ini, ia benar-benar menepati jangkaan saya. Saya yang dahulu sangkal kepada game ini berubah menjadi peminat susah-mati dalam masa beberapa saat dan ia menunjukkan dedikasi Square Enix untuk membangunkan FFVII Remake.
0

Tags: cloudFF7 Remakefinal fantasyFinal Fantasy 7 Remakefinal fantasy vii remakePS4reviewulasan


Valiant Hearts: Coming Home Review — Game Terbaru Netflix Membawa Kita Mengingati Peristiwa WWI

Netflix telah mengeluarkan sebuah game terbaru iaitu, Valiant Hearts: Coming Home. Kalau anda ingin tahu, ia merupakan sekuel kepada game Valiant Hearts yang dikeluarkan pada 2014. Kalau nak tahu best atau tidak game ini, teruskan membaca review kami!

Valiant Hearts: Coming Home membawa kita melihat penceritaan daripada lima watak fiksyen berbeza semasa Perang Dunia I. Acara yang berlaku dalam game pula berpusat kepada kejadian sebenar semasa WWI, contohnya operasi bersama antara Amerika Syarikat dan Perancis. Jadi sepanjang bermain, kita akan rasa seperti belajar sejarah berbanding daripada game. Tetapi jangan risau sebab elemen gameplay masih lagi ada. Siap ada game rhythm pula. Walaupun begitu, Valiant Heart seolah-olah membawa kita untuk merasai apa yang dirasai watak pada waktu itu.

Kami suka pada watak Freddie dalam game ini. Kita melihat dia merayu adiknya supaya tidak menyertai peperangan dan dia menulis diari, di mana dia merasa berputus asa dan perlu lebih ramai tentera untuk terus hidup. Sebaliknya, dia tidak mahu lebih ramai orang ditarik masuk ke dalam peperangan.
Secara keseluruhan, kita akan melihat watak-watak yang terpaksa mengubah kehidupan mereka akibat perang. Yang paling tragis antara mereka bagi kami ialah Ernst, seorang kelasi Jerman yang terpaksa menyertai tentera.

Penceritaan
Cara Valiant Hearts: Coming Home menyampaikan ceritanya agak menarik bagi kami. Selain daripada penceritaan game, terdapat juga file yang boleh dibuka, di mana ia mempunyai fakta dan foto sebenar kejadian tentang apa yang berlaku dalam game. Antaranya pengenalan kepada Harlem Hellfighters sehinggalah teknologi seperti portable X-ray.

Terdapat juga diari watak yang boleh dibaca. Selalunya ia tidak dikemas kini, tetapi akan ada entri baru selepas berlakunya perkara besar. Bila baca, kami boleh rasakan keperitan yang dilalui watak-watak. Memang terbaik sungguh pasukan penulis untuk game ini.
Walaupun ia kelihatan seperti kartun tetapi game ini boleh dikatakan sebagai medium yang baik untuk mempelajari WWI. Pemain akan jumpa dengan acara yang menunjukkan betapa kejamnya dunia yang dilanda perang, dengan penuh darah dan mayat bergelimpangan.

Gameplay
Valiant Hearts: Coming Home mudah sahaja untuk dimainkan. Kita boleh gerakkan watak ke kiri dan ke kanan, berinteraksi dengan objek seperti tayar, mengambil barang untuk dibaling dan banyak lagi. Semasa bermain ada juga bahagian yang agak susah untuk kawal touch control. Elok nak lontar batu, watak pula tiba-tiba berjalan perlahan ataupun reload. Jadi kena sabar sedikit apabila benda sebegitu terjadi.

Gameplay-nya juga terasa seperti berulang. Terdapat adegan yang terasa seperti lebih panjang. Sama juga seperti semasa trench, kita akan ulang alik di laluan yang sama sambil melindungi diri daripada ditembak. Jadi ia membuatkan masa bermain itu lebih panjang daripada yang sepatutnya.
Walaupun begitu, ia bukanlah untuk semua adegan memandangkan setiap watak ada peranan masing-masing. Ada watak yang merupakan ahli medik, di mana dia akan sibuk merawat askar tercedera. Ada juga watak sarjan, di mana dia perlu menyelamatkan anak kapal yang kesusahan selepas kapal mereka tenggelam.

Bercerita tentang watak medik, gameplay-nya penuh dengan dia merawat pesakit. Tetapi ia masih lagi agak gore walaupun mempunyai gaya kartun. Kita akan mengeluarkan serpihan daripada badan, bersihkan luka besar dan juga bandage pesakit. Nasib baiklah tiada perkara yang melibatkan tulang.
Kesimpulan
Senang cerita, Valiant Hearts: Coming Home sebuah game yang menarik. Ianya sangat sesuai untuk dimainkan oleh pemain kasual dan ia cukup untuk menarik perhatian pemain. Jadi Netflix buat keputusan yang baik untuk terbitkannya dan menarik pelanggannya untuk mencuba game ini. Cara game ini sampaikan acara WWI memang hebat dan layak untuk dipuji.
Jadi kalau anda ingin mainkan game ini, boleh pergi ke App Store dan Google Play Store. Kalau anda mempunyai akaun Netflix hanya log masuk sahaja menggunakan akaun anda dan cari Valiant Hearts: Coming Home.
Jangan lupa untuk ikuti kami di TikTok!
  @gamersantaimy
The Review

                    Valiant Hearts: Coming Home

8
Score

PROS
 Penceritaan yang mantap Memberikan gambaran yang baik sejarah perang WWI

CONS
 Gameplay yang berulang

Review Breakdown

Penilaian akhir
0

Tags: Valiant HeartsValiant Hearts: Coming Home


“Apa yang anda lihat hanyalah sebahagian kecil dunia DokeV” – Temu ramah eksklusif bersama Sangyoung Kim dan Changkee Nam dari Pearl Abyss

Dengan banyak pendedahan mengenai DokeV di gamescom bulan lalu, lagi-lagi gameplay “creature-collecting open world action-adventure game”– nya, sudah semestinya kami tidak ingin melepaskan kesempatan untuk menemu ramah pihak pemaju Pearl Abyss untuk perkongsian lebihan dalam permainan yang akan datang ini. Temu ramah DokeV yang dilakukan melalui atas talian, dengan Lead Producer,  Sangyoung Kim dan Game Designer, Changkee Nam menjawab soalan yang ditujukan oleh kami.

Lead Producer : Sangyoung Kim

Sangyoung Kim adalah Pengarah Animasi dan Motion Capture untuk semua judul Pearl Abyss dan juga menerajui DokeV, pengembara aksi terbuka dunia yang mengumpulkan makhluk baru sebagai Penerbit Utama.
Game Designer : Changkee Nam

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Changkee Nam merancang permainan permainan dan sistem pertempuran untuk DokeV. Changkee diminta untuk menyertai projek ini oleh Lead Producer Sangyoung Kim kerana keterampilannya mengenai reka bentuk permainan aksi seperti yang telah ditunjukkannya, dengan karyanya untuk francais Black Desert.
Jadi tanpa melengahkan masa, berikut adalah perkongsian dari sesi soal dan jawab temu ramah kami;
Dunia dan Penceritaan

GS: Mengapa arah permainan beralih dari MMORPG ke permainan pengembaraan aksi terbuka dunia yang mengumpulkan makhluk?
Sangyoung: Kami telah mengubahnya dari MMO menjadi permainan pengembaraan aksi dunia terbuka yang mengumpulkan makhluk. Kami memikirkan arah permainan dan memutuskan matlamat kami untuk permainan ditunjukkan dengan sebaik-baiknya sebagai dunia terbuka dan permainan pengembaraan aksi. Jadi sekarang, sudah pasti berlaku di dunia terbuka untuk membolehkan gaya permainan berbeza.
GS: Berdasarkan treler, dunia kelihatan lebih moden dan moden — bolehkah anda berkongsi dengan kami pilihan reka bentuk atau inspirasi di belakangnya?
Sangyoung: Dalam treler, anda akan dapat merasakan kemodenan Korea. Saya berpendapat bahawa cara terbaik untuk membuat permainan adalah dengan membuat sesuatu yang tidak asing bagi diri saya. Saya cuba mengabadikan pengalaman tinggal di Busan dan mengunjungi Hanok Village di Seoul, kota tempat saya tinggal, dan taman di hadapan pejabat kami, dan banyak perkara lain yang tidak asing lagi bagi kita dan yang kita perhatikan dalam kehidupan seharian kita . Permainan ini menjadi lebih terperinci dengan menangkap pemandangan yang saya lihat di luar pejabat, termasuk lampu isyarat dan pagar.

GS: Seberapa besar dunia DokeV dan berapa banyak yang boleh diakses oleh pemain?
Sangyoung: Apa yang anda dapat lihat hanyalah sebahagian kecil dari dunia terbuka. Dua kampung diperkenalkan dalam video tersebut, termasuk White Whale Village. Saya tidak tahu bagaimana untuk menggambarkan skala, tetapi saya rasa saya dapat memberitahu anda bahawa kawasan yang anda lihat dalam video berukuran kurang dari sepersepuluh dari keseluruhan pulau. Sangat seronok dengan berkeliling dunia terbuka, dan anda tidak akan bosan dengan skala itu.
Changkee: DokeV pada dasarnya adalah permainan pemain tunggal. Akan ada kandungan kolaboratif yang dapat anda nikmati dengan pemain lain. Mengenai jumlah orang dalam mod berbilang pemain, kami masih memikirkannya dan ini akan ditentukan seiring perkembangannya semakin maju.
GS: Bolehkah anda berkongsi sedikit kisah permainan? Adakah permainan berdasarkan cerita linier atau akan menjadi pengalaman seperti kotak pasir?
Sangyoung: DokeV dibuat di dunia di mana teknologi Artificial Intelligence dikembangkan. Tempat yang disebut “The Company” menggunakan AI untuk membuat robot android. Walau bagaimanapun,  The Company adalah jenis penjahat dari perspektif watak utama. Sebab mengapa teknologi AI untuk robot android adalah mungkin kerana mereka menangkap Dokebi dan memaksa mereka memasuki cip AI.  The Company dapat menyelesaikan sesuatu melalui perkara ini. Watak utama, yang mengetahui kebenaran eksperimen The Company dengan Dokebi dan menekannya, mula melepaskan Dokebi dari robot android dan berperanan menentang  The Company.
Changkee: Untuk menjadikan cerita lebih mendalam, anda harus mengikuti jalan cerita utama di awal permainan. Tetapi selepas itu, kami rasa penting bagi anda untuk membuat cerita anda sendiri sepanjang permainan.
Dokebi

GS: Bolehkah anda berkongsi bagaimana pemain mendapatkan rakan Dokebi? Berapa banyak Dokebi yang dapat dijumpai pemain dalam permainan dan adakah Dokebi yang sangat rare atau legend?
Changkee: Ada petunjuk yang berkaitan dengan Dokebi di kampung-kampung dan di seluruh dunia terbuka. Berdasarkan maklumat tersebut, jika anda memenuhi syarat tertentu, anda dapat berjumpa Dokebi sambil mengetahui kisahnya yang unik. Terdapat beberapa Dokebi yang agak mudah diperoleh, dan beberapa Dokebi memerlukan syarat khas, jadi akan senang bertemu dan mengalami kisah setiap Dokebi.
Untuk memberi anda idea yang lebih baik mengenai bagaimana pertempuran dengan robot android yang anda lihat dalam treler berfungsi, saya perlu menerangkan konsep Dream Fragments (tentative name) terlebih dahulu. Mereka adalah sejenis sumber, yang digunakan ketika mengaktifkan dorongan untuk bermain skateboard, atau melompat sambil menggantung untuk naik lebih tinggi dengan payung.
Tetapi setiap kali Dream Fragment digunakan, drone peronda Company akan merasakan bahawa seseorang menggunakannya atau kekuatan Dokebi dan akan terbang untuk menangkap anda. Drone rondaan ini seperti sistem keselamatan Company, jadi apabila keadaan ini terjadi, pertempuran akan bermula.
Terdapat juga adegan dalam treler di mana pertempuran diakhiri oleh vaccum cleaner. Setelah mengalahkan robot android, pemain menggunakan vaccum untuk menyelamatkan Dokebi. Perincian bahagian ini akan didedahkan kemudian bersama dengan kisah di belakangnya.
Sangyoung: Dokebi yang kami tunjukkan sejauh ini hanyalah beberapa dari banyak Dokebi yang kami buat. Mereka mewakili impian dan hasrat orang, itulah sebabnya setiap Dokebi adalah makhluk yang unik dan tersendiri mempunyai kemampuan dan pergerakannya sendiri. Kami akan memperkenalkan anda kepada Dokebi yang menarik ini satu persatu di masa akan datang.

GS: Sebilangan reka bentuk Dokebi mempunyai sentuhan moden – bolehkah anda berkongsi falsafah reka bentuk di sebalik Dokebi?
Changkee: Saya merujuk banyak kisah rakyat Korea ketika merancang Dokebi. Anda telah melihat Dokebi yang kelihatan seperti anteater merah jambu dalam video, tetapi sebenarnya bukan anteater. Ini berdasarkan konsep “Bulgasari”, makhluk seperti beruang khayalan yang memakan besi. Burung besar yang terbang di langit juga didasarkan pada konsep ‘Eoduksini’, dalam cerita rakyat melambangkan kegelapan.
Namun, tidak semuanya dikembangkan dengan cara ini, dan ada banyak elemen yang saya reka hanya dari inspirasi. Sebilangan dari mereka bahkan tidak digunakan untuk permainan, tetapi saya menggunakannya untuk mural, yang ternyata hebat kerana menjadikan permainan kelihatan lebih kaya secara visual.
Gameplay

GS: Adakah watak yang boleh dimainkan hanya kanak-kanak? Adakah pemain mempunyai pilihan untuk bermain sebagai watak dewasa?
Sangyoung: Kanak-kanak yang ditunjukkan dalam video berusia antara 11 hingga 12 tahun.
GS: Adakah akan ada penyesuaian watak? Berapa banyak kebebasan yang boleh diharapkan pemain dari segi mengubah penampilan atau fesyen mereka?
Changkee: Pearl Abyss mempunyai pengalaman mendalam dan kepakaran teknikal dalam penyesuaian. Kami akan dapat mendedahkan lebih banyak maklumat kemudian. Kami juga merancang untuk membolehkan pemain menyesuaikan fesyen mereka dengan bebas mengikut kehendak mereka.
GS: Sepertinya ada rollerblade, skateboard, glider dalam permainan. Adakah akan ada lagi jenis alat atau pengangkutan yang dapat kita gunakan, mungkin kenderaan lain?
Changkee: Treler yang kami tunjukkan menunjukkan banyak pilihan yang boleh digunakan pemain untuk berkeliling di dunia DokeV yang luas. Terdapat  skateboards ,  rollerblade , kereta kompak, dan juga payung untuk membantu anda melambung ke langit. Apa yang anda lihat hanyalah sekilas dari banyak kenderaan dan kaedah pengangkutan yang tersedia dalam permainan, tetapi akan ada pilihan yang lebih menarik yang membolehkan pemain melintasi dunia ajaib ini.
GS: Bolehkah anda berkongsi lebih banyak aktiviti sampingan yang boleh dilakukan oleh pemain dalam permainan? Dalam treler, nampaknya pemain boleh melakukan pelbagai perkara, seperti bermain dengan layang-layang, misalnya.
Changkee: Oleh kerana dunia ini terbuka, anda boleh pergi ke mana sahaja. Anda akan dapat menjelajah dunia dengan bebas dengan tongkat Dokebi yang menawan dan memulakan pengembaraan yang menarik. Anda akan bertemu Dokebi baru, mendengar kisah pelbagai jenis orang, dan membantu mereka menyelesaikan masalah mereka. Juga, dunia ini penuh dengan pelbagai permainan mini dan interaksi seperti memancing dan layang-layang. Saya tidak dapat menyatakan dengan pasti aktiviti apa yang akan tersedia, tetapi kami tidak berusaha untuk meletakkan sekatan tertentu. Kami cuba menambahkan sebanyak mungkin elemen menarik.
GS: Dalam treler, kita dapat melihat pelbagai jenis senjata. Bolehkah anda menghuraikan konsep atau idea teras di sebalik senjata?

Sangyoung: Saya menggunakan senjata ini memikirkan apa yang saya biasa bermain ketika saya masih muda, dan yang tidak begitu ganas. Dengan pemikiran ini, saya mula membuat barang seperti senapang air, penukul skueky, dan bola melompat.
GS: Cara pertempuran digambarkan dalam treler, dengan pemain dapat bertarung di samping rakan Dokebi mereka, sungguh menarik. Adakah terdapat mod atau pilihan dalam permainan di mana anda boleh melawan pemain lain dan gaya Dokebi PvP mereka?
 Changkee: DokeV adalah permainan yang sangat fleksibel dan mempunyai gaya permainan terbuka. Akan ada pengalaman pemain tunggal dalam jalan cerita utama, serta elemen berbilang pemain kolaboratif untuk bekerjasama dengan pemain lain. Sekiranya pemain mahu, mereka dapat mengatasi monster bos bersama dengan pemain lain. Sudah tentu, akan ada elemen PvP dalam permainan. Untuk elemen kompetitif tersebut, kami mengembangkannya dengan idea pertandingan persahabatan yang mendorong semangat kesukanan yang baik. Kami akan kembali dengan lebih banyak maklumat mengenai perkara ini pada masa akan datang.D
Dan selebihnya

GS: Muzik Kpop ditampilkan dalam treler. Bolehkah pemain mengharapkan lebih banyak lagu kpop dalam permainan itu sendiri?
Sangyoung: Tidak semestinya terbatas pada K-pop, tetapi kami berusaha menyiapkan pelbagai runut bunyi yang menarik dan menyeronokkan sesuai dengan permainan.
GS: Adakah DokeV akan menjadi permainan premium atau permainan free-to-play?
Sangyoung: Sekarang, kami menumpukan perhatian pada pengembangan permainan, dan kami berharap dapat berkongsi lebih banyak perkara ini nanti.
GS: Platform apa yang akan digunakan DokeV? Sekiranya terdapat di pelbagai platform, adakah terdapat ciri cross-play?
Sangyoung: Pada masa ini, kami fokus pada PC dan konsol. Kami juga mempertimbangkan untuk menambahkan ciri seperti cross-platform dan cross-save.
GS: Apa yang anda mahu pemain tahu tentang DokeV?

Sangyoung: Saya boleh memberitahu anda mengenai payung terbang. Apabila anda menggunakan payung, anda menyembunyikan formasi anda dan pada dasarnya menjadi tidak kelihatan. Ada sesuatu yang disebut ‘Dokebi Gamtu (topi)’ dalam cerita rakyat Korea, yang menjadikan pemakainya tidak kelihatan ketika mereka memakainya. Kami juga memasukkan sedikit cerita rakyat dalam permainan. Selain itu, saya diilhamkan oleh kanak-kanak yang bersembunyi di bawah payung ketika mereka bermain, memikirkan bahawa tidak ada orang lain yang dapat melihatnya.
Changkee: Anak-anak saya sering bermain-main dengan bersembunyi di bawah selimut sambil berkata, “Ayah, anda tidak dapat melihat kami, bukan?”, Yang digambarkan sebagai payung dalam permainan.
Wahhh banyak juga kan pendedahan oleh Pearl Abyss! Tak sabar nak tahu lebih lagi mengenai permainan DokeV ini! Terima kasih  Sangyoung Kim dan Changkee Nam kerana meluangkan masa untuk membalas sesi temu ramah DokeV ini. Nantikan lebih banyak pengembangan pembangunan DokeV akan datang ok!
Jangan lupa untuk ikuti kami di TikTok!
  @gamersantaimy
Tags: DokeV


Ulasan Asus VivoBook 14 (A413F): padat, kecil & paling penting murah!

Asus telah melancarkan siri barisan komputer riba VivoBook baru bernama VivoBook 14 di Malaysia dan ia didakwa sebagai komputer riba 14 inci paling kecil dan ringan di dunia. Ini adalah gelaran yang agak berani dan sangat spesifik untuk dituntut, tetapi mari kita lihat dahulu!

Siri komputer riba ini memfokuskan pada kepadatan dan prestasi pertengahan yang sesuai pada nilai harga RM2899. Daripada memasukkan komponen yang canggih ke dalam casis yang biasa, VivoBook 14 A413F sebenarnya hadir dalam pelbagai pilihan warna serta menawarkan reka bentuk yang moden, dengan hujung yang nipis di sekitar paparan. Semua fitur ini menunjukkan VivoBook 14 A413F sebagai komputer riba kecil yang comel, dan sekarang sudah tiba masanya untuk kita melihat jika ia memenuhi kepuasan pengguna.

Reka bentuk yang ringkas & ringan

VivoBook 14 menggunakan casis plastik, tetapi plastiknya berkualiti tinggi dan terasa sangat kukuh di mana bahagian badan, papan kekunci, dan penutupnya tidak mudah dilentur. Kami menerima warna Bespoke Black yang elegen dan kelihatan elegan. Pilihan warna lain yang ditawarkan oleh Asus VivoBook 14 adalah Cobalt Blue, dan Dreamy White.
Paparannya kelihatan besar, dan ini mungkin disebabkan oleh bezel nipis di sisinya. Bezel bawah pula jauh lebih lebar kerana mekanisme engsel pintar menyembunyikan bahagian bawah penutup, di belakang badan komputer riba. Ia juga mengangkat bahagian bawah komputer riba sebanyak dua darjah, yang menawarkan kedudukan menaip ergonomik yang lebih baik.

Kemudahalihan ASUS VivoBook 14 (A413) adalah komputer riba yang sesuai untuk dunia serba pantas hari ini. Reka bentuk NanoEdge membolehkan pereka ASUS memasang paparan yang lebih besar ke dalam casis yang lebih kecil untuk memberikan tapak komputer yang lebih padat dengan berat hanya 1.4 kg dan nipis hanya 19.9mm.
Paparan, keyboard & sambungan I/O

Paparan 14 inci pada Asus VivoBook 14 mempunyai resolusi FHD dan nisbah aspek 16:9. Panelnya tidak mempunyai sudut pandangan yang baik, dan warna kelihatan sedikit gelap kerana liputan 45% spektrum warna NTSC. Ini dilengkapi dengan panel 60Hz dan anda mendapat lapisan anti-glare matte, yang sangat berguna ketika anda bekerja di bawah pencahayaan artifisial.

Kawasan papan kekunci pula tidak mudah rosak walaupun kita menaik dengan kuat. Kekunci amat selesa, jarak menaip yang baik, dan mempunyai tiga tahap RGB berbeza. Ukuran trackpad cukup besar dan lancar dan kita pun mendapat sensor cap jari di sudut kanan atas trackpad, yang berfungsi dengan cukup baik bagi saya.

1 of  2

-
+

Asus VivoBook 14 menawarkan pilihan I/O yang baik. Di sini, ia menawarkan 1x USB 3.2 Gen 1 Type-A, 1x USB 3.2 Gen 1 Type-C (USB-C), 2x USB 2, 1x HDMI 1.4, 1x 3.5mm audio jack combo, 1x Micro SD card reader.
Spesifikasi & Prestasi

Processor
Intel Core i5 10210U – 1.6 GHz (6M Cache, up to 4.2 GHz)

Graphics
Intel HD graphics 520 + NVIDIA GeForce MX330 with 2 GB GDDR5

Operating system
Windows 10 Home + Office Home & Student 2019 included

Display
14″ FHD (1920 x 1080), 16:9 TN, 84% screen-to-body ratio

Camera
720p HD camera

Memory
4 GB 2666 MHz DDR4 on-board

Storage
512GB M.2 NVMe PCIe 3 SSD

Wireless
Dual-band WiFi 6 (802.11ax) + Bluetooth 5 (Dual band) 2*2

Connectivity
1 x USB 3.2 Gen 1 Type-A
1 x USB 3.2 Gen 1 Type-C (USB-C)
2 x USB 2
1 x HDMI 1.4
1 x 3.5mm Audio jack combo
1 x Micro SD card reader

Audio format
Harman Kardon-certified speakers

Battery
42 Wh Li-prismatic battery (3 cells)

Keyboard
Backlit Chiclet Keyboard

Colors
Dreamy White, Cobalt Blue, Bespoke Black

Size
324.9 x 215 x 19.1 mm

Weight
1.4 kg

Price
RM 2,899

Unit yang saya terima menampilkan pemproses Intel Core i5 generasi ke-10 dengan memori 4GB, dan grafik diskrit NVIDIA GeForce MX330. Kapasiti besar SSD 512GB M.2 NVMe PCIe 3 pula menyediakan storan yang pantas dan besar serta dilengkapi dengan Intel WiFi 6 terbaru (Gig+) yang memberikan kelajuan rangkaian pantas sehingga 3X lebih cepat daripada WiFi 5, dengan kapasiti rangkaian 4X lebih besar, dan latensi 75% lebih rendah.
Asus VivoBook 14 disertakan dengan Windows 10 Home 64-bit, dan sebagai tambahan, anda juga mendapat memanfaatkan aplikasi buatan Asus. Aplikasi MyAsus adalah pusat anda untuk mengemas kini driver, mengubah profil warna paparan, mengubah tetapan pengecasan bateri, dan membersihkan fail-fail yang tidak diperlukan. Aplikasi ini direka dengan baik dan mudah digunakan.
Berikut ialah keputusan uijan benchmark:

3DMark

1 of  1

-
+

3DMark

1 of  1

-
+

Cinebench

1 of  1

-
+

PCMark 10

1 of  1

-
+

Userbenchmark

1 of  3

-
+

Berikut ialah keputusan prestasi permainan:

Ancestors: The Humankind Odyssey

1 of  4

-
+

Tetapan grafik sederhana
Permainan yang lancar
FPS akan jatuh apabila kita pergi masuk ke hutan

PUBG

1 of  4

-
+

Tetapan grafik semua rendah
Permainan akan lag

Re:Legend

1 of  4

-
+

Tetapan grafik sederhana
Frame jatuh pada cutscene
Selebihnya lancar, pada 30 FPS

Oleh kerana kami menerima model yang tidak beberapa kuat, saya tidak mengharapkan prestasi gaming yang tinggi. Permainan video seperti Horizon Zero Dawn memang akan menemui kesukaran, walaupun saya menetapkan resolusi dan tetapan grafik pada paling minimum. Disebabkan itu, saya memilih permainan video yang lebih ringan seperti Ancestors: The Humankind Odyssey, PUBG, dan Re:Legend. Nilai benchmark pun bukanlah sesuatu yang menakjubkan, tetapi memandangkan CPU dan GPU-nya bukan dibina untuk sesi gaming berat, ini tidak mengejutkan.
Pendapat

Asus VivoBook 14, untuk sebahagian besar, ialah peranti yang bagus, apabila anda mempertimbangkan fitur dan prestasi yang anda dapat dengan harga ini. Unit yang saya terima mempunyai harga jualan rasmi RM2899. Memang sukar untuk mencari komputer riba 14 inci lain dengan spesifikasi ini pada harga serendah ini. Selain itu, kualiti binaannya pun sangat baik, dan ditemani reka bentuk yang moden dan saiz kecil yang mudah dibawa ke mana sahaja.

Secara keseluruhan, Asus VivoBook 14 berada di kedudukan teratas dalam senarai cadangan saya jika anda mencari Ultrabook padat dengan storan yang cepat dan besar pada harga yang berpatutan. Jika berminat, anda boleh layari laman Lazada atau Shopee merea bagi produk-produk terkini!
Jangan lupa untuk ikuti kami di TikTok!
  @gamersantaimy
Tags: AsusMalaysiareviewulasanVivoBookVivoBook 14VivoBook 14 A413F


TNC Predator menjadi juara bagi Predator League 2020/2021 DOTA2!

Pusingan akhir Grand Final PL 2020/2021 Dota 2 APAC telah pun melabuhkan tirainya tadi dengan menyaksikan pertembungan akhir antara pasukan TNC Predator dan OB.Neon. Mereka mengalahkan OB.Neon semasa perlawanan tersebut dan menahan gelaran juara mereka.

The Phoenix has risen once again! @TNCPredator clawed their way back up from the Lower Bracket to get their revenge on OB.Neon with a 2-0 victory, crowning them as your PL 2020/21 DotA 2 APAC Grand Final Champions!#SummonYourStrength#PredatorLeague2021 pic.twitter.com/44q7VlSwdC

— Predator Philippines (@predatorph) April 11, 2021

Setelah mara ke separuh akhir di braket pemenang, TNC Predator diturunkan oleh OB Esports x Neon dan jatuh ke dalam bracket yang kalah. Namun, mereka masih pemain terbaik, mara ke final dan sekali lagi menghadap lawan yang menjadikan mereka jatuh ke dalam kelompok yang kalah. Di final, TNC Predator membuktikan diri mereka sebagai juara dengan kekuatan yang kuat dan mengalahkan lawan mereka 2-0.
Sebelum perlawanan akhir bermula, DOTA2 mempunyai kemaskini yang menyebabkan mereka tidak sempat untuk menyesuaikan diri. Tetapi mereka semua berpendapat versi DOTA2 ini akan lebih menarik dan merasakan hero dengan daya tahan yang kuat dalam fasa laning akan menjadi hero yang paling berkesan.

“Gelaran juara musim lepas mereka buat mereka merasakan ianya bukanlah tekanan diperlukan.” Kata Gabbi pada media.
Kami rasa ianya bukan format yang baik untuk menentukan pemenang atau kalah dalam pertarungan pertama, kerana ia tidak cukup untuk membuktukan pasukan mana yang terkuat. Kami semua rasa bahawa dua kemenangan dalam tiga perlawan menjadi format lebih” Jawab TNC Predator mengenai format perlawanan.
TNC Predator telah membawa hadiah kemenangan sebanyak $50 ribu (anggaran RM200 ribu), manakala OB Esports x Neon ditempat kedua membawa pulang hadiah $25 ribu (anggaran RM100 ribu). Pasukan BOOM Esports pula mendapat hadiah tempat ketiga iaitu $10 ribu (anggaran RM41 ribu).
Jangan lupa untuk ikuti kami di TikTok!
  @gamersantaimy
Tags: APAC Predator League 2020/21Dota 2tnc predator


Final Fantasy XIV akan ditambah ciri auto-logout di Patch 5.58 bagi mengatasi kesesakan server

Final Fantasy XIV kini mempunyai jumlah pemain yang ramai, terutamanya selepas pendedahan pengembangan Endwalker dan telah dimainkan lebih 200 ribu pemain awal bulan ini. Peningkatan ini telah menyebabkan pelbagai masalah server seperti ketidakstabilan dan barisan yang panjang. Jadi, Naoki Yoshida selaku pengarah dan penerbit game bersama pasukannya telah mengambil langkah dengan merancang untuk melaksanakan ciri auto-logout di Final Fantasy XIV.

Di dalam catatan blognya, Yoshida menyatakan ciri auto-logout adalah kaedah sementara yang berkesan untuk mengatasi kesesakan server, sebelum mereka menyiapkan penyelesaian tetap. Pasukan pembangun juga akan memberikan peningkatan kapasiti server untuk wilayah Amerika Utara dan Eropah bagi membolehkan pemain log masuk secara serentak, serta meningkatkan jumlah pusat data di seluruh dunia. Ciri ini bakal tiba di Patch 5.58 dan berfungsi apabila pemain idle dalam jangka masa yang lama, lalu akan mengeluarkan mereka secara automatik.
Walau bagaimanapun, masalah COVID-19 menghalang pasukan pembangun Final Fantasy XIV untuk meningkatkan kapasiti server dan pusat data mereka. Yoshida menyatakan pandemik ini telah merosakkan industri teknologi secara menyeluruh dan game mereka juga tidak terkecuali disebabkan kekurangan semikonduktor dan sekatan perjalanan global yang berterusan menyukarkan pemulihan. Namun, pasukan mereka tetap tidak berputus asa dan masih aktif memantau situasi untuk memulakan semula usaha.

Tanpa fungsi auto-logout, ciri-ciri dalam perancangan untuk mengatasi masalah server Final Fantasy XIV tidak akan selesai sekurang-kurangnya, sehingga Patch 7.0. Yoshida meminta pemain untuk log keluar sekiranya mereka tidak bermain game kerana akan menyebabkan yang lain terpaksa beratur dan menunggu lama. Malah, dia turut menyarankan pemain tidak membuat watak baru semasa waktu puncak, bagi membantu mengurangkan tekanan yang berlaku pada server sejak baru-baru ini.
Selain itu, Steamchartz telah melaporkan game ini telah mendapat 35% kenaikan pemain sejak 30 hari terakhir ini. Malah, disebabkan stream Final Fantasy XIV yang dilakukan oleh pemain World of Warcraft terkenal, iaitu Asmongold telah berjaya memecahkan rekod puncak sebelumnya. Namun, rekod ini telah dipatahkan pada hujung minggu lalu, apabila Steam melaporkan hanya 67,148 pemain sahaja pada 17 dan 18 Julai.

Final Fantasy XIV bakal menerima pengembangan baru bertajuk Endwalker pada 23 November ini. Pengembangan ini memberikan banyak kandungan baru untuk pemain seperti melee DPS Job Reaper, pelbagai zone untuk diterokai dan tambahan raid. Untuk membaca segala liputan kami mengenai game ini, anda boleh tekan sahaja pada pautan tersedia.
Jangan lupa untuk ikuti kami di TikTok!
  @gamersantaimy
Tags: final fantasy xivmmorpgNaoki Yoshida


Manga Fire Force sudah tamat, rupanya prekuel kepada Soul Eater *SPOILER*

Bab terakhir manga Fire Force oleh Atsushi Okubo sudah dikeluarkan secara rasmi di Jepun dan akhirnya siri ini berakhir selepas 7 tahun diterbitkan dalam Weekly Shonen Magazine Apa yang orang ramai tidak sangka ialah Fire Force sebenarnya merupakan prekuel kepada satu lagi manga popular oleh pencipta yang sama, iaitu Soul Eater.

Dalam bab ke-303 berjudul “A World Without Spontaneous Human Combustion” (ini bukan bab terakhir), kita diperkenalkan kepada seorang watak bernama Excalibur. Dalam dunia Soul Eater, Excalibur ialah watak terkenal dan merupakan pedang legenda yang hidup sejak 800 tahun dahulu. Sudah tentu, kemunculan Excalibur belum mengesahkan apa-apa berita rasmi dan ini mungkin seperti kes Happy yang muncul di Fairy Tail dan juga Eden Zero tetapi merupakan watak berbeza.

Tetapi segala didedahkan dalam bab terakhir iaitu “bab 304: A Hero’s Tale”. Pertama sekali, kita dapat melihat Inca Kasugatani yang gelar dirinya sebagai “witch”. Disebabkan ini bukan lagi teori, Inca terbukti adalah witch pertama dalam sejarah Soul Eater kerana “witch” merupakan musuh utama dalam siri tersebut.

Ini bukanlah kejutan paling terbesar kerana di beberapa muka surat terakhir Fire Force bab 304, kita dapat melihat watak-watak utama Soul Eater ketika masing-masing masih muda. Maka Albarn, Soul Evans, Death the Kid dan Black Star semuanya mempunyai cameo di penghujung Fire Force dan memang susah lah untuk kita salah anggap kerana reka bentuk mereka yang unik. Okubo pun berkata di halaman akhir – “Next is Soul World”- jadi memang sah ini adalah rujukan kepada Soul Eater.

Fire Force SpoilersAAAHHHH LOOK AT THEM pic.twitter.com/lnRx8HmHdN— tom (@batkaitom) February 22, 2022

Ini bukan kali pertama peminat manga menemui persamaan antara kedua-dua manga, cuma akhirnya kita dapat jawapan rasmi daripada pelukis sendiri. Bagi mengucapkan tahniah kepada Okubo, mangaka lain dari Weekly Shonen Magazine termasuk George Morikawa (Hajime no Ippo), Nakaba Suzuki (The Seven Deadly Sins), Hiromu Arakawa (Fullmetal Alchemist), Hiro Mashima (Fairy Tail) dan Ken Wakui (Tokyo Revengers) melukis ilustrasi istimewa sempena watak Fire Force.

Shishiki from Shonen Magazine authors to congratulate Fire Force for its complete serialization pic.twitter.com/G7qpXMMksW— Shonen Magazine News (@WSM_manga) February 21, 2022

Atsushi Okubo mencipta Soul Eater dahulu, di mana manga itu mempunyai jumlah total 113 bab yang dikumpul kepada 25 jilid. Ia diterbitkan dalam Monthly Shonen Magazine oleh Square Enix dari Mei 2004 hingga Ogos 2013. Seterusnya, Fire Force diterbitkan dalam Weekly Shonen Magazine oleh Kodansha sejak September 2015, dengan jumlah total 32 jilid buat masa ini.
Untuk segala liputan kami tentang manga, sila tekan pautan ini.
Sumber – Twitter
Jangan lupa untuk ikuti kami di TikTok!
  @gamersantaimy


Huawei nova 5T dengan Pemproses Kirin 980+8GB Ram berharga RM1599 sahaja!

HUAWEI masih belum berdiam diri dan kini melancarkan telefon pintar terbaru mereka yang sangat berbaloi iaitu Huawei nova 5T yang berharga RM1599. Jadi salah seorang editor kami dapat bersama didalam pelancaran tersebut dan ini adalah serba sedikit mengenai telefon pintar terbaru ini!

Jadi apa pula yang ada untuk telefon pintar terbaru dari Huawei ini? Huawei nova 5T merupakan telefon pintar yang pertama mendapat chipset AI 7nm dan chipset flagship Huawei Kirin 980! Besar 6.26” dan kekuatan Kirin 980 turut dilengkapi RAM 8GB dan ROM 128GB yang menampilkan teknologi storan UFS Ultra-Fast 2.1. Juga menggunakan OS EMUI 9.1 demi memberikan penggunaan terbaik kepada pengguna.

Bukan itu sahaja, dengan Dual-NPU chipset, ianya memberi ciri-ciri seperti Spotlight Reel dimana pengguna boleh menganalisis secara automatik video RAW yang dirakam dan mendapatkan frame terbaik yang menghasilkan objek klip eksklusif 10-15s.

Beralih pada kameranya pula, tersangatlah menawan dengan 48MP Quad AI Camera untuk kamera utama dan 32 MP untuk kamera selfie. Diperantara Quad AI Camera dibahagian belakang telefon, dibawah kamera utama 48MP, ialah 16MP Kamera ultra-wide, 2MP kamera macro dan 2MP kamera depth. Sebagai keseluruhan, nova 5T ternyata memberi gambar yang terbaik tidak kiralah dari segi Selfie hinggalah Kamera utama nya!
Tidak habis dengan itu, untuk gamers, Huawei nova 5T mempunyai GPU Turbo 3.0 yang memberi lebih kekuatan dan penjelassan didalam permainan anda!

Huawei nova 5T mempunyai 3 warna istimewa diatas gelas 3D Holografik badanya iaitu Midsummer Purple, Crush Blue dan Black. Bahagian ketahanan baterinya pula dikuasakan dengan bateri 3,750 mAh serta 22.5W Super Charge! Spesifikasi selebihnya disini;

Jadi untuk pembelian awal telefon pintar terbaru Huawei nova 5T ini, pengguna berpeluang mendapat hadiah istimewa berharga sehingga RM325 antaranya seperti Huawei Mini speaker dan Huawei Super-Charge in car charger. Pembelian awal akan bermula 29 Ogos ini di laman web rasmi Huawei. Jadi jangan terlepas dapat kan Huawei nova 5T yang sangat berbaloi terutama pada pengguna yang sukakan permainan di dalam mobile dan kamera yang cantik serta elegen!
Jangan lupa untuk ikuti kami di TikTok!
  @gamersantaimy
Tags: HuaweiHuawei nova 5TKirin 980MobileTelefon Pintar


Borderlands 3 terkantoikan release date dan eksklusif hanya di Epic Games Store!

Gearbox Sofware kemungkinan tidak sengaja terdedahkan tarikh keluaran untuk Borderlands 3 dan bahawa versi PC Borderlands 3 esklusif hanya di Epic Games Store. Adakah ini satu lagi prank April Fools?

Pada 1 April, akaun rasmi Twitter Borderlands 3 telah memuat naik beberapa tweet yang sepatutnya hanya iklan. Tweet pertama menunjukkan bahawa game action RPG ini akan keluar pada 13 September, dengan pemain yang pre-order game akan menerima Gold Weapon Skins Pack. Tweet yang berikut pula menampilkan sebuah video (boleh lihat di bawah) yang mempunyai logo Epic Games Store ditayang pada keseluruhan video tetapi tiada tanda Steam.

Borderlands 3 releasing on Epic Games Store (from a Twitter ad video that is now deleted) pic.twitter.com/d4v17GapWZ
— Wario64 (@Wario64) April 1, 2019

Perjanjian esklusif Epic telah meningkat sejak kebelakangan ini, selepas mendapat The Outer Worlds – yang diterbit oleh interaktif label Take-Two, Private Division, Quantic Dreams, sehingga yang paling terkini, Anno 1800. Penerbit Borderlands 3, 2K Games berkerjasama dengan Epic untuk sebuah perjanjian esklusif memang tidak mustahil berlaku.
Kedua-dua tweet ini dibuang dengan pantas tetapi berterima kepada pengguna Twitter Wario64, kami masih boleh lihat “leaks” ini. Cara mereka membuang tweet dengan pantas membuat insiden ini tampil lebih sahih dan bukan suatu prank, tetapi, 1 April bukanlah hari yang bagus untuk berharap pulak kan.
Gearbox merancang untuk mendedahkan lebih banyak maklumat tentang Borderlands 3 pada 3 April, seperti yang diumumkan sebelum ini. Jadi anda semua tidak perlu tunggu lama untuk tahu jika game ini akan keluar pada 13 September dan jika versi PC hanya esklusif di Epic Games Store.
Sumber – Twitter//Wario64
Jangan lupa untuk ikuti kami di TikTok!
  @gamersantaimy
Tags: Borderlands 3epic games storeExclusiveLeakedTwitter


Black Clover Mobile: Rise of the Wizard King ditangguhkan, bakal lancar pada tahun 2023!

Vic Game Studios bersama Pearl Abyss memberitahu para peminat yang Black Clover Mobile: Rise of the Wizard King kini ditangguhkan dan bakal dilancarkan pada separuh pertama tahun 2023 di iOS dan Android. Ini merupakan penangguhan pertama yang dilakukan oleh mereka berkenaan game mobile Black Clover di mana pada awalnya ingin mengeluarkannya pada tahun 2022.

Melalui video pengumuman oleh CEO Vic Game Studios Choi Jae-young, dia mengatakan yang perjalanan development game Black Clover Mobile adalah sangat lancar dan mereka sepasukan telah bekerja keras untuk memberikan keseronokan dan keterujaan dengan menampilkan animasi original mereka. Dalam masa yang sama, mereka juga ingin memberikan para peminat dengan kualiti game yang terbaik.

Oleh itu, keluaran game kami akan diadakan pada separuh pertama 2023 dan bukannya pada 2022. Bukan itu sahaja, kami sedang bersedia untuk berkongsi kemas kini development dalam pelbagai cara dengan anda. Sila nantikan kandungan yang akan diperkenalkan pada masa hadapan.
Choi Jae-young sambung lagi dengan mengatakan bahawa “Kami merancang ujian beta tertutup global di kawasan terpilih. Memandangkan ujian ini dijalankan untuk mengesahkan kestabilan servis, malangnya, ujian ini dijalankan di kawasan global tertentu terlebih dahulu.”

Bagi sesiapa yang tidak mengenali Black Clover Mobile, berikut adalah prolog tentang game ini.
Ia seolah-olah manusia berada di ambang kemusnahan oleh demon. Semuanya kelihatan hilang sehingga seorang mage melangkah ke hadapan. Selepas kejayaannya, dia dinamakan Wizard King, dan kisahnya menjadi legenda.Sihir adalah segala-galanya di dunia ini. Asta, dilahirkan tanpa sihir, berjanji kepada rakannya bahawa dia akan menjadi Wizard King suatu hari nanti!

Seperti yang dikatakan oleh CEO Vic Game Studio, Black Clover Mobile akan mempunyai ujian beta tertutup secara global tetapi di negara yang terpilih sahaja. Harapnya negara Malaysia tersenarai untuk ujian ini. Selepas ditangguhkan, Black Clover Mobile: Rise of the Wizard King kini akan dilancarkan pada separuh pertama tahun 2023 di iOS dan Android.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Black CloverBlack Clover MobileBlack Clover Mobile: Rise of the Wizard King


Anime Solo Leveling mungkin tidak ikut manhwa, nama Jin-Woo juga berubah!

Sejak manhwa mula popular dengan kehadiran Solo Leveling, ramai juga yang meminta adaptasi anime untuk siri tersebut. Semasa Anime Expo berlangsung pada awal bulan yang lalu, akhirnya anime Solo Leveling telah diumumkan. Sudah tentu ramai peminat yang gembira, tetapi sudah tentu ada yang tidak puas hati mengenainya. Jadi sekarang ini, muncul pula persoalan baru, sebenarnya adaptasi mana yang akan mendapat anime, versi manhwa atau versi light novel.

Sudah tentu ramai daripada anda mengenali siri ini daripada manhwa yang bertajuk Solo Leveling. Tetapi manhwa itu juga datang daripada siri web novel yang bertajuk “Only I Level Up”, ditulis oleh Chugong. Novel ini juga telah diterjemahkan ke bahasa lain malah ia juga popular dalam kalangan pembaca. Tetapi kehadiran manhwa telah menaikkan lagi populariti novel tersebut.

Sudah tentu Jepun juga mempunyai novel Solo Leveling mereka tersendiri yang diterjemahkan. Plot penceritaannya mestilah sama, tetapi ini tidak bermakna tiada kandungan yang diedit untuk pembaca negara itu. Antara perubahan tersebut ialah nama watak. Jika anda melihat trailer versi Jepun, dikatakan nama Sung Jin-Woo kini ditukar kepada Shun Mizushino. Malah watak pada trailer tersebut juga nampaknya mengadaptasi reka bentuk watak daripada versi light novel Jepun.
Light Novel Solo Leveling versi Jepun
Belum lagi cerita tentang kontroversi dengan orang Jepun yang agak sensitif dengan kandungan manhwa tersebut, yang mencerminkan orang Jepun sebagai orang jahat dalam siri tersebut. Mungkin A-1 Pictures juga akan mengubah sedikit kandungan tersebut untuk memuaskan hati mereka pula.

Pada pendapat anda, adakah anda ingin adaptasi anime Solo Leveling sama 100% seperti manhwa atau novel? Agak-agak adaptasi ini akan sama bagus dengan manhwa walaupun terdapat perubahan padanya? Boleh kongsikan pendapat anda di ruang komen. Untuk mendapatkan liputan lain mengenai anime daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: animeSolo Leveling


Kolam hadiah RM200ribu bakal direbutkan! 18 pasukan akan berentap dalam Free Fire Malaysia Championship!

Selepas pertempuran sengit antara 48 pasukan dalam pusingan Qualifier Free Fire Malaysia Championship 2021 (FFMC 2021), Garena hari ini mengumumkan Top 18 pasukan Kelayakan yang akan ke League Circuit Stage. FFMC menyaksikan 332,804 Survivors  dari tahap 20 bersaing dalam kejohanan kelayakan dalam permainan untuk mendapatkan tempat di Qualifier Finals, yang hanya merangkumi 48 pasukan teratas. 48 pasukan yang layak kemudian bergerak ke Qualifier Finals untuk berjuang untuk 18 tempat dan bertanding di League Circuit Stage.

League Circuit Stage akan berlangsung selama 4 minggu dari 26 Jun hingga 18 Julai 2021, dan akan melihat nama-nama besar seperti GeekFam, Blacklist International dan Sem9 ketika mereka bersaing untuk salah satu tempat 12 teratas yang diidamkan di Grand Final, dan satu lagi langkah lebih dekat ke hadiah utama.

12 pasukan akhir di Grand Final kemudian akan bertanding pada 31 Julai melalui 6 pusingan melintasi 3 peta untuk mendapatkan mata yang dibuat melalui peringkat pusingan dan jumlah keseluruhan pembunuhan. Pasukan terbaik akan pulang dengan gelaran kejuaraan FFMC 2021 dan potongan terbesar dari kumpulan hadiah AS $50,000 (atau RM200,000).
Berikut adalah 18 pasukan Kelayakan Teratas yang akan ke Liga Circuit Stage dan kumpulan yang akan mereka sertai:

Group A
Group B
Group C

TEAM FASTKILL
LEGEND
SORRY ROAR

OVERDOSE LT
SEM9
4X MEN XPERT

BLACKLIST INTERNATIONAL
REDSHOOT PXG XTREME
STP_SON OF GUN

LADIES
ENDZONE.MY
GEEK FAM

7FINGERS
ENIGMAX ALLSTAR
AutoKnockOut

ETERNAL WATCHNLEARN
FREEDOM RUMBLE
SECRET_MOVEMENT

Adakah Geek Fam akan meneruskan kehebatan mereka di rantau ini, atau adakah Blacklist International dan Sem9 akan mencabar mereka untuk mendapat tempat untuk kemenangan? Mungkin pesaing baru boleh bangkit dan menjulang mahkota sebagai pengganti?

Ketahui dengan menonton live streaming menarik League Circuit Stage di saluran YouTube rasmi Free Fire dari 26 Jun hingga 18 Julai 2021 pada 1:00 GMT + 8 dan dapatkan hadiah dalam permainan percuma dengan mencari kod penebusan yang dipaparkan hanya semasa strim langsung .
Free Fire adalah permainan battle royale yang mengasyikkan yang dibuat khusus dengan mempertimbangkan pemain mudah alih. Dikembangkan dan diterbitkan secara global oleh Garena, Free Fire mencapai rekod tertinggi melebihi 100 juta pengguna aktif harian tertinggi pada tahun 2020. Kandungan Free Fire di YouTube juga merupakan permainan ke-3 yang paling banyak ditonton pada tahun ini dengan 72 bilion tontonan.
Sila lawati laman web rasmi Free Fire Malaysia Championship 2021 (FFMC 2021) untuk maklumat lebih lanjut.
 Muat turun di sini

Garena Free FireDeveloper: GarenaRelease Date: 2017-12-04Android, iOS
Garena Free Fire adalah permainan video untuk bergerak dari genre permainan battle royale, yang dibangunkan oleh 111dots Studio dari Vietnam dan diterbitkan oleh Garena. Permainan ini dibebaskan betanya pada 20 November 2017 dan secara rasminya dikeluarkan untuk Android dan iOS pada 4 Disember 2017.

Jangan lupa untuk ikuti kami di TikTok!
  @gamersantaimy
Tags: FFMC 2021Free Fire Malaysia Championship 2021Free Fire Malaysia Championship 2021 (FFMC 2021)League Circuit Stage.


Battlefield V Berlatar Belakangkan WWII?

Gais, aku baru dapat satu berita ni, dengar-dengar yang Battlefield V ataupon Battlefield 5 akan keluar. Tak silap, diorang kembali dengan membawa game yang bertemakan kembali ke zaman perang dunia ke-2. Betul ke?

Ok, dari salah satu sumber yang aku dapat, iaitu Venturebeat, kalau ikutkan, projek ni diorang nak namakan sebagai Battlefield 2, tapi, ini sebenarnya 1 game full yang baru dan bukannya remastered dari Battlefield 2 pada tahun 2005.
Menurut sumber, Electronic Arts akan reveal game tersebut pada akhir tahun ini. Selain itu, Electronic Arts sendiri menyatakan yang mereka merancang untuk mengeluarkan Battlefield V ni pada bulan Oktober.
Harap jalan cerita Battlefield V ni lagu padu dan mantap lah kan
Selain itu, game Battlefield : Bad Company 3 takkan dikeluarkan dalam masa yang terdekat ini, Electronic Arts menjaga potensi sekuel ini jika diorang rasa nak buat pertukaran strategi.
Pada pendapat aku, ok la kalau diorang nak keluarkan dalam kadar yang pantas, cuma takut apa yang terjadi pada COD:WWII, akan terjadi jugak dekat Battlefield V ni. So, korang rasa?

Sumber : Venturebeat
Jangan lupa untuk ikuti kami di TikTok!
  @gamersantaimy
Tags: BattlefieldBattlefield VElectronic ArtsLeakShootingWWII


Monster Hunter World: Iceborne bakal menggegarkan PC Steam anda 9 Januari ini!

Para peminat yang menantikan kehadiran Monster Hunter World: Iceborne di PC bakal mengakhiri oenantian mereka kerana tarikh pelancaran besar DLC ini akan didapati kurang dari 24jam lagi! Ya 9 Januari 2020 ini permainan yang dinantikan peminat ini akan hadir di platform PC via Steam berharga RM 164.00!

Monster Hunter World: Iceborne adalah pengembangan baru besar-besaran yang membuka sebahagian besar peta baru untuk diterokai dan Raksasa baru akan diturunkan. Hoarfrost Reach membawa cabaran baru kepada permainan ini, dengan salji yang menebal dapat menghalang pergerakan dan raksasa baru untuk mengganggu anda di alam liar. Kisah baru yang bermula selepas berakhirnya Monster Hunter: World kini makin ditambah.

Berikut adalah sebahagian daripada Monster Hunter World: Iceborne yang pasti ada dalam perubahan untuk peminat yang membeli DLC dan akan dibuka pada 9 Januari:

Master Rank ditambah.

Headquarters and Gathering Hub baru ditambah.

Lokasi & persekitaran baru ditambah bersama jalan cerita baru.

Raksasa baru ditambah bersama jalan cerita baru.
Senjata, armour, & skill baru ditambah.

GAMEPLAY

Clutch Claw ditambah.

Move & Combo baru ditambah ke semua senjata.

Semua senjata kini boleh menembak Slinger.

Feature baru untuk training area.

Meningkatkan Palico level & gadget proficiency.

Tailraider kini boleh ditunggang selepas  after mewujudkan hubungan akrab bersama suku Lynian. Raksasa Tailraider akan bergerak ke lokasi yang diarahkan secara automatik.

Bahagian watak baru ditambah.

Bilik pemain di Seliana kini boleh diubah suai.
Slot ekstra  untuk item loadout.

 Muat turun sekarang!! [PS4]
 Muat Turun disini!! [PC]

Monster Hunter World: IceborneDeveloper: CAPCOMRelease Date: 2019-09-06Microsoft Windows, PlayStation 4, Xbox One
Monster Hunter World: Iceborne adalah sebuah pengembangan untuk Monster Hunter World dan pengembangan berbayar sepenuhnya yang hadir pada 6 September 2019 di platform PlayStation 4 & Xbox One. Juga akan hadir di PC Steam 10 Januari 2020. Bersedialah berlawan dengan pelbagai raksasa dalam permainan ini!

Jangan lupa untuk ikuti kami di TikTok!
  @gamersantaimy
Tags: DLC Monster Hunter WorldMHW PCMonster Hunter World: IceborneMonster Hunter World: Iceborne PC


Sempena Ulang Tahun Ke-55, Siri Ultraseven Tersedia Secara Percuma di Youtube!

Kalau dahulu nak tonton, Ultraman cuma ada di TV sahaja. Tetapi sekarang francais tersebut tersedia di Youtube untuk tontonan ramai. Tsuburaya mambawa satu lagi siri klasik iaitu, Ultraseven! Jom kami ceritakan lebih lanjut mengenainya.

Diperkenalkan pada 1967, Ultraseven merupakan ultra ketiga yang hadir ke Bumi. Dia datang ke planet ini selepas dihantar untuk memetakan Bima Sakti, tetapi planet ini menarik perhatiannya. Setelah tiba, dia menukarkan rupanya dan menggunakan nama “Dan Moroboshi” dan menyertai Ultra Guard (UG). Ultraseven telah melindungi bumi daripada pelbagai serangan asing sehinggalah dia kembali semula ke Land of Light. Kalau anda ingin tahu, Ultraman Zero merupakan anak kepada Ultraseven.

Untuk pengetahuan anda, Ultraseven tersedia di Youtube untuk meraikan 55 tahun sejak siaran pertamanya di Jepun. Pihak Tsuburaya kini ingin berkongsi keajaiban dan kekaguman siri tersebut bersama-sama peminat seluruh dunia. Buat masa ini, hanya episod pertama yang tersedia dan sudah tentu episod akan datang di muat naik setiap minggu pada hari Ahad jam 6 petang.

Berikut adalah sinopsis untuk siri Ultraseven:
Terrestrial Defense Force menganggap bahawa insiden kehilangan manusia dilakukan oleh makhluk asing, dan menghantar pasukan elit “Ultra Guard” untuk siasatan. Namun, seorang pengembara misteri muncul di hadapan Furuhashi dan Soga, anggota Ultra Guard. Lelaki itu menamakan dirinya Dan Moroboshi, memberi amaran kepada mereka tentang bahaya dan memberitahu mereka cara menyelesaikan kejadian itu. Siapa sebenarnya lelaki ini?

Sebagai peringatan, siri Ultraman Mebius akan ditamatkan tayangannya pada akhir bulan Oktober 2022. Jadi kepada anda yang masih belum menontonnya, Jadi, cepat-cepat tontonnya di sebelum ia hilang nanti!
Untuk mendapatkan liputan lain mengenai Ultraman daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Tsuburaya ProductionsUltramanUltraseven


Sailing Era Review — Meneroka Lautan Luas dan Alami Budaya Pelbagai Negara!

Teringin untuk berlayar sambil meneroka dunia yang luas ini? Kami ada satu game yang boleh berikan pengalaman itu kepada anda. Game tersebut ialah Sailing Era, sebuah game simulasi yang dibangunkan oleh GY Games. Ingin tahu best atau tidak game ini, teruskan membaca review kami!

Penceritaan
Dalam Sailing Era, kita akan diperkenalkan kepada empat watak iaitu Andrew, Abdullah, Yun Mu dan Yoshitaka Shizuma. Mereka semua akan meneroka dunia dengan matlamat tersendiri. Sebagai contoh, Andrew ingin menjadi pelayar terhebat dunia, Abdullah ingin membalas dendam kepada lanun yang menyerangnya, Yun Mu pula ingin menjadi peniaga berjaya manakala Yoshitaka pula ingin belajar untuk menjadi pembina kapal hebat.

Kami telah menghabiskan 12 jam dalam game ini, tetapi kesemua watak ini tidak berjumpa antara satu sama lain. Ini mungkin disebabkan dengan masa yang berbeza untuk setiap watak. Game ini juga tidak pernah menyatakan tarikh mahupun tahun watak-watak ini tinggal. Tetapi semasa bermain Yun Mu dan Yoshitaka, kami telah berjumpa NPC sama yang akhirnya menyertai krew kapal kita. Sejujurnya, kami ingin lihat watak-watak ini berjumpa semasa mereka mengembara dan melihat bagaimana mereka berinteraksi antara satu sama lain.

Mulakan pelayaran dan Terokai Dunia
Pada mulanya kami fikirkan game ini mudah sahaja dan tidak perlu buang tenaga dan masa sangat, tetapi jangkaan kami salah. Banyak benda yang anda perlu uruskan seperti kapal, anak kapal, bekalan, duit dan banyak lagi. Sebelum belayar, ada perlu lakukan perkara seperti memberikan tugas kepada watak. Setiap watak mempunyai kebolehan tersendiri, jadi kalau anda memberikan tugasan yang betul, terdapat bonus yang anda boleh dapat semasa berlayar.

Selain itu, kita juga mengupah anak kapal serta menambah bekalan sebelum mula berlayar. Kalau tiada kedua-dua ini, nak pergi ke pelabuhan lain sahaja mungkin menjadi satu tugasan yang susah. Bekalan yang dibawa juga perlu mengambil faktor ruang dalam kapal anda. Kalau anda ingin tumpu kepada perniagaan, jadi anda perlu berikan ruang lebih untuk barang dagangan anda. Setelah segala persiapan selesai, barulah kita boleh berlayar dan terokai segala benda menarik di seluruh dunia.

Untuk gerakkan kapal, anda boleh sahaja gunakan controller ataupun mouse dan keyboard. Tetapi kalau anda bermain dengan controller, anda tidak boleh untuk map semula butang. Jadi kena biasakan diri dengan butang preset. Berbeza pula untuk mouse dan keyboard, anda bebas untuk map semula mengikut butang yang anda selesa untuk gunakan sepanjang bermain.

Quest dan Pelabuhan
Setiap bab akan mempunyai quest tersedia untuk anda selesaikan. Tetapi untuk selesaikan satu bab, anda perlu menyelesaikan main quest. Sudah tentu terdapat side quest tersedia untuk anda biasakan diri dengan mekanik, peta dan juga urusan perdagangan. Cuma ada satu masalah, objektif untuk setiap quest berikan petunjuk yang agak samar. Kalau diberikan peta, ia langsung tidak ditandakan pada peta in-game. Banyak juga masa yang kami habiskan untuk cari lokasi tertentu, sesat itu sudah pasti. Kami sampai buka peta dunia sebenar dalam browser supaya tidak berlayar jauh daripada lokasi quest.

Sepanjang pelayaran, kita akan jumpa pelabuhan-pelabuhan daripada pelbagai negara. Pelabuhan ini boleh dijadikan tempat berehat, menjalankan perniagaan, dan menambah bekalan untuk teruskan perjalanan.

Terdapat beberapa pelabuhan yang mempunyai “post”, di mana anda akan meneroka kawasan di wilayah itu. Terdapat beberapa quest yang akan minta anda untuk buat “land exploration”. Jadi nak atau tidak, kenalah anda teroka untuk ke bab yang seterusnya. Untuk eksplorasi ini, ia dilakukan seperti board game yang mempunyai grid hexagon dan anda perlukan bekalan dan item sebelum mulakannya. Bunyi macam senang tetapi ia jadi tidak seronok apabila tidak jumpa goal eksplorasi tersebut.

Bekalan pula cepat habis dan anda terpaksa mengulangi proses yang sama. Duit juga sudah pasti digunakan dengan banyak. Boleh sahaja anda tambah bekalan dengan memancing. Anda boleh memancing banyak kali tetapi ia akan bergantung kepada ketahanan joran anda. Kalau joran sudah rosak, terpaksalah gunakan joran lain pula.

Selain daripada post, terdapat teahouse atau tavern untuk anda naikkan level watak. Bukan setakat itu sahaja, kalau anda belanja anak kapal minuman, ia akan menaikkan morale mereka. Di sini juga tempat untuk anda rekrut anak kapal baru. Paling menarik sekali, anda boleh dapatkan maklumat menarik dan juga mendapatkan side quest baru.

Sesetengah bandar akan mempunyai perpustakaan untuk anda dapatkan lebih banyak pengetahuan di seluruh dunia. Tetapi masih perlukan skill tertentu untuk terjemah segala bahan bacaan di perpustakaan tersebut. Jadi kenalah naikkan level skill watak kerana terdapat quest yang memerlukan anda untuk membaca di perpustakaan.

Kalau berlayar, mesti kita akan kaitkan dengan perdagangan. Terdapat Trade Market dan Black Market untuk anda berjual beli. Ini merupakan salah satu cara untuk anda dapatkan wang. Seperti yang dinasihatkan oleh NPC “beli semasa rendah, jual semasa tinggi”. Ikut sahaja nasihat NPC tersebut dan anda tidak akan risau mengenai wang selepas itu.

Berperang di lautan
Combat dalam game ini biasa-biasa sahaja. Anda cuma perlu layan lanun di kawasan tersebut atau anda sendiri menyerang kapal lain untuk dapatkan item lumayan. Lanun ini lebih mudah dijumpai apabila anda berada di kawasan “dangerous water”. Terdapat dua cara untuk anda combat iaitu Ship Battle ataupun Hand-to-Hand Combat.

Untuk Ship Battle, anda hanya perlu mengawal kapal anda dan lancarkan peluru anda ke arah pihak musuh. Jadi ia tidaklah begitu mencabar sangat, tetapi kalau kuasa kapal anda lemah, ia akan memberikan damage yang rendah kepada musuh. Jadi sentiasa upgrade kapal untuk kekal berlayar.

Ship Battle memang memakan banyak masa. Hampir 15 minit kami habiskan untuk kalahkan 2 kapal lanun, yang tidak akan berhenti menyerang. Jadi kita akan habiskan masa untuk mengelak serta mendapatkan jarak untuk lepaskan tembakan kita pula. Kalau anda kalah, memang anda terpaksa load balik save point yang lama untuk teruskan pengembaraan ini.

Hand-to-Hand Combat pula anda hanya perlu langgar kapal mereka, dan battle akan mula secara automatik. Bagi kami inilah cara paling mudah untuk melemahkan pihak musuh. Yang penting anda perlukan anak kapal yang mempunyai morale yang tinggi serta watak-watak dengan level yang tinggi. Kalau ada kesemua itu, memang senang sahaja untuk menang combat ini.

Grafik dan Persembahan
Sekilas pandang, gaya seni untuk Sailing Era mengingatkan kami kepada game Granblue Fantasy dan Octopath Traveler. Setiap watak mempunyai ciri unik tersendiri yang membuatkan pelayaran anda berbeza. Cuma satu sahaja kekurangan watak ini, mereka tidak mempunyai voice line, jadi anda hanya mendengar keluhan mereka sahaja.

Alang-alang cerita tentang suara, setiap NPC boleh berkata-kata mengikut bahasa wilayah mereka. Sebagai contoh kalau anda di Jepun, NPC akan berbahasa Jepun. Kami sempat juga ke Melaka, jadi semua NPC berbahasa Melayu. Boleh tahan juga kualiti voice line mereka. Bukan setakat itu sahaja, setiap tempat berbeza akan mempunyai ayat yang berbeza.
Jadi rasanya kita semua boleh agak kenapa watak utama tiada voice line tersendiri. Walaupun begitu, kami tetap sukakan usaha pembangun kepada kesemua NPC ini.

Kesimpulan
Sailing Era memberikan kami satu pengalaman baru untuk game simulasi tetapi anda perlu luangkan masa yang banyak untuk habiskan game ini. Sambil anda meneroka dunia, pelbagai cabaran yang akan dihadapi seperti lanun, cuaca, ribut dan sebagainya. Perdagangan memang mudah tetapi perlu berikan perhatian kepada pasaran setiap pelabuhan. Kami betul-betul terkejut apabila mendengar NPC bercakap mengikut bahasa masing-masing. Kami tidak pula rasa janggal dengan intonasi bahasa Melayu yang digunakan.

Kalau anda ingin santai meneroka dunia di atas kapal dan tidak kisah untuk luangkan masa, anda pasti akan suka game ini.
Sailing Era tersedia di PC melalui Steam dan Epic Games Store.
Jangan lupa untuk ikuti kami di TikTok!
  @gamersantaimy
The Review

                    Sailing Era

7
Score

PROS
 Dapat mengenali budaya di seluruh dunia Lautan luas untuk diterokai Peta dunia yang tepat secara geografi NPC mempunyai voice line tersendiri mengikut bahasa wilayah masing-masing

CONS
 Banyak mekanik untuk dipelajari Battle mengambil masa yang lama untuk tamat Terlampau banyak teks untuk dibaca

Review Breakdown

Penilaian akhir
0

Tags: BilibiliGY GamesSailing Era


Taichi & Agumon dihidupkan semula dalam anime baru, Digimon Adventure: Ψ!

Memandangkan Digimon Adventure: Last Evolution Kizuna adalah pengembaraan terakhir Taichi dan Agumon dalam salah satu siri animasi paling ikonik dalam sejarah, peminat pasti memerlukan sesuatu yang baru untuk menghiburkan mereka. Apa yang kita tidak jangka ialah sebuah anime Digimon baru bernama “Digimon Adventure: Ψ” sedang dalam pembikinan dan akan menceritakan kisah mereka sekali lagi tetapi dalam perspektif yang berbeza.

The new Digimon TV series “Digimon Adventure: Ψ” will air April 2020 on Fuji TV, It will be a completely new story featuring 5th grader Tai Kamiya with Agumon https://t.co/48TdffiU47
Producer: Hiroyuki Sakurada
Script: Atsuhiro Tomioka pic.twitter.com/ONoGk4t2Tm

— A.I.R (Anime Intelligence (and) Research) (@AIR_News01) January 17, 2020

Maklumat tentang “Digimon Adventure: Ψ” sangat ringkas tetapi itu tidak bermakna ia tidak menarik. Anime ini akan mula ditayangkan pada April 2020 di Fuji TV, dan walaupun mengisahkan Taichi dan Agumon, maklumat mengesahkan bahawa jalan cerita itu “baru” dan tidak melibatkan pengembaraan daripada siri pertama.
Kami sudah mempunyai beberapa nama dalam bahagian pembikinan seperti producer Hiroyuki Sakurada yang pernah bekerja pada masa lalu untuk “Digimon Adventure 02” dan Atsuhiro Tomioka bagi skrip anime – yang telah melakukan menulis skrip untuk siri “Pokémon“.
Digimon Agumon GIF from Digimon GIFs

Kita akan ketahui lebih lagi apabila trailer pertama “Digimon Adventure: Ψ” dilancarkan. Tahun 2020 telah bermula dengan sangat baik bagi siri Digimon dan mereka yang telah mengikuti francais ini selama beberapa dekad pasti teruja dengan hala tuju mereka.
Sumber – Twitter@AIR_News01
Jangan lupa untuk ikuti kami di TikTok!
  @gamersantaimy
Tags: agumonanimedigimonDigimon Adventure: ΨTaichi


Mencari kemenangan dalam mod Battle Royale Call of Duty Mobile? Kami ada sedikit tips yang nak kongsi ni!

Sama seperti Black Ops 4, permainan Call of Duty: Mobile (COD Mobile) sudah semestinya mempunyai mod Battle Royale yang ramai tengah ketagih sekarang selain mod Multiplayer! Sama seperti PUBG Mobile, Apex Legends, Fortnite, kesemuanya mempunyai teknik masing-masing untuk mencapai kemenangan. Jadi kali ini dengan baik hatinya kami ingin mengongsikan serba sedikit tips yang mungkin membantu korang semua untuk mencapai kemenangan dan menjadi pro dalam COD Mobile pula!

Okay-okay, tidak mahu melengah lagi, kita teruskan dengan apa yang ditujukan!

Anda bermain SOLO? Jadi pilihlah kelas Medic!

Seperti permainan battle royale yang lain, pemain dapat memilih antara mod Solo, Duo atau Skuad 4 orang dan pemilihan anda akan menjadi penting untuk kemenangan. Jadi, jika anda memilih untuk bermain solo didalam COD Mobile, pilihlah kelas Medic kerana keupayaan kelasnya adalah kit perubatan yang kuat yang membuat memberi penyembuhan efektif!
Dalam skuad, sudah tentu kelas ini penting untuk menyembuhkan pasukan anda, tetapi dalam mod solo lagi berguna! Sediakan kit perubatan semasa anda memulakan pertempuran dan dalam gelung tersebut anda tidak mengambil terlalu banyak kerosakan, anda akan sembuh pada masa ia selesai. Ini kemudian akan memberikan anda peluang untuk melarikan diri tanpa mengambil masa tambahan untuk menggunakan item penyembuhan yang berbeza, kerana musuh sering berkerumun di lokasi pertempuran.
Jangan terjun ke kawasan yang padat!

Sama seperti PUBG Mobile yang mempunyai hotspot didalam peta. Walaupun ramai pemain yang masih tidak ingat nama kawasan, tetapi mereka tetap menjunam menigkut peta yang mempunyai kawasan banyak banggunan. Jadi, kalau boleh sebelum kawasan tersebut menjadi Hotspot seperti Bootcamp atau Pochinki di PUBG Mobile, korang biasakanlah diri dulu pergi ke kawasan biasa di COD Mobile.
Juga pastikan destinasi anda tidak berada berdekatan di laluan pesawat. Dengan strategi itu, anda akan jarang sekali bertemu dengan lebih daripada satu musuh pada permulaan permainan dan hanya bot sahaja akan menggangu permainan anda. Jadi, ambil masa anda mencari senjata dan gear yang mencukupi untuk mempertahankan diri!
Bekerja sebagai satu pasukan! Atau tak~

Biasalah COD Mobile masih baru lagi, tapi adatlah dalam permainan battle royale, dah tentu bekerjasama dengan pasukan adalah cara paling senang untuk kemenangan. Terjunlah bersama, Loot bersama, bergerak bersama, berlawan bersama semua itu penting. Tetapi kalau terkena rakan sepasukan yang bajet bar-bar atau nak terjun sendiri dari lokasi kita tu, lepas tu mati terus, tak apa, abaikan saja makhluk serbagitu. Nama pun Battle Royale adalah tentang survival. Jadi janganlah bajet pro sangat, sebaliknya bekerjasamalah bersama pasukan!
Kalau boleh elak dari melawan Bos (Cerberus)!

Seperti yang kaki battle royale di COD Mobile tahu, dalam mod ini juga terdapat bos! Mereka ditetapkan pada peta dari awal setiap permainan dengan titik merah, dan jika anda cukup dekat dengan penanda ini, mereka akan spawn dari bawah tanah dan mula menyerang.
Membunuh mereka akan mendapat ganjaran untuk skuad anda seperti senjata dan perisai yang kuat, tetapi memang mengambil masa untuk membunuh bos tersebut. Peluru yang banyak sudah semestinya perlu disediakan untuk menewaskan bos dan terimalah serangan yang bertubi-tubi sehingga saat terakhir kecundangnya bos tersebut. Kadang-kadang tidak habis disitu, anda menembak sahaja akan mengambil perhatian musuh lain untuk mengetahui lokasi anda dimana, jadi terang-terang dan kemungkinan besar tak merasa lah korang dengan barangan yang didapati selepas mengalahkan bos!
Pergilah kejar Airdrops!

Sejujurnya, nak kejar Air Drop dalam COD Mobile tak lah sepayah PUBG Mobile yang musuh pantang nampak dan tiba-tiba muncul depan mata kita! Nak tahu Air Drop hadir senang, suara sistem akan memberitahu kita air Drop bakal hadir, jadi korang boleh lihat tanda hijau pada peta untuk lokasi Air Drop tersebut kemudian jika anda makin berdekatan anda akan nampak asap Air Drop terbabit. Di dalam airdrop adalah beberapa senjata dan gear paling jarang dalam permainan, termasuk grenade launcher dari permainan masa lalu yang dikenali sebagai War Machine.
Ia menggunakan peluru tersendiri, jadi anda memang tidak boleh menggunakanya diseluruh perlawanan. Tetapi, kerosakan tinggi dan menghancurkan pemain adalah dihujung jari anda jika menggunakan senjata ini. Untuk Rocket Launcher pula, seeloknya tidak perlulah guna, sebab ia dapat menghancurkan kenderaan dan tidaklah begitu popular dalam permainan ini.
Rajinkanlah diri untuk tutup pintu!

Dah tahu ada orang berdekatan melalui tanda di peta kita, jadi masuk ke dalam bangunan tu rajin-rajinkanlah tutup pintu. Senang sikit nak perangkap musuh yang berdekatan sebab mereka ingat tiada sesiapa di kawasan tersebut. Tapi hati-hati, kadang-kadang nak buat macam tu rupanya pihak lawan dah sedia dulu perangkap kita!
Rajinkanlah tengok Peta mini korang tu!

Sama juga seperti PUBG Mobile, jika kita tidak perasan dengan bunyi tapak kaki musuh, sentiasalah perhatikan peta mini korang tu. Jika musuh berdekatan dan sedang menembak anda akan nampak tanda peluru berwarna putih, jika makin dekat berwarna kuning. Dan jika musuh sedang berjalan berdekatan,anda akan lihat tanda bulat merah, dan jika bersebelahan ianya akan menjadi tanda tapak kaki.
Nampak kesemua tanda ini, sentiasalah berwaspada dan pegang senjata anda. Silap langkah anda yang terciduk dahulu!
Berkomunikasilah dengan rakan sepasukan korang

Adalah penting untuk anda berkomunikasi secara berkesan dengan pasukan anda untuk memenangi perlawanan battle royale, terutamanya jika anda bermain dalam skuad empat orang. Jadi inilah kegunaan simbol Mic untuk dibuka dan anda boleh gunakanlah ia untuk berkomunikasi bersama rakan sepasukan!
Andai kata ada pasukan yang degil atau tidak membuka mic, anda bolehlah menanda kawasan tertentu yang ingin ditujui. Gunakan chat yang disediakan dalam permainan untuk komunikasi bersama rakan sepasukan. Sebab ada juga yang malu-malu kucing untuk bercakap didalam permainan.
Pastikan kawalan penggerakkan jauh dari kawalan tembakan!

Sejujurnya, kawalan boleh diubah didalam tetapan kan? Kalau boleh jauhkanlah kawalan penggerakan berlari atau berjalan yang menggunakan ibu jari kita tu dengan kawalan tembakan. Sebab apa? Sebab kalau jari besar, kita pula ada telefon yang kecik sahaja skrin, nanti asyik tertekan! Kadang-kadang ia menjengkelkan sebab kerap tertembak, benda tu pun boleh mengkantoikan posisi kita kepada musuh!
Jangan panik kalau bulatan maut makin mendekat!

Ini betul, kalau boleh janganlah terlebih emosi dan panik bila bulatan makin dekat. Tahu tak lagi difikirkan lagi laju pula terasa bulatan mengejar kita. Jangan risau, sebenarnya COD Mobile punya bulatan maut ni lambat sikti penggerakanya berbanding PUBG Mobile.
Jadi anda boleh mengambil masa yang anda perlukan untuk mengatasi bulatan atau bahkan mencari kenderaan terlebih dahulu. Selagi anda mempunyai item penyembuhan yang tersedia untuk pergi sebaik sahaja anda mencapai kawasan selamat.
Telinga kena selalu tajam!

Bukan setakat dengar tapak kaki musuh sahaja, hati-hati juga dengan zombi yang tiba-tiba berjalan ke arah kita. Pastikan bersedia untuk membunuh mereka.
Okay sampai disini perkongsian kali ini, banyak lagi sebenarnya tips untuk kemenangan ni, tapi korang pun mesti malas baca panjang-panjang kan. Jadi jangan lupa kongsikan artikel ini kepada geng-geng korang yang main COD Mobile juga okay! Kot-kot boleh membantu korang!
Sumber gambar: Youtube player COD Mobile, COD Mobile
Jangan lupa untuk ikuti kami di TikTok!
  @gamersantaimy
Tags: Call of duty mobileCOD MobileCOD Mobile TipsTips & TricksTips & Tricks Battle Royale


[SGF 2021] Trailer Dolmen mendedahkan gameplay seperti Dark Souls

Baru sahaja di siaran langsung Koch Media, sebuah trailer baru untuk sci-fi shooter, iaitu Dolmen telah didedahkan. Trailer tersebut menunjukkan beberapa pertempuran yang sengit di sebuah planet asing, dan ianya seperti diinspirasikan dari genre game Dark Souls.

CTO dan Ketua di Massive Work Studio, Gabriel Neves Ferreira menyatakan banyak perkara menarik yang boleh dinantikan oleh para pemain untuk Dolmen. Game ini mempunyai gameplay seperti Dark Souls dan Bloodborne, dengan suasana in-game lebih kurang Dead Space. Beliau juga menyatakan game ini akan menjadi sesuatu yang sukar, dan anda akan tewas banyak kali dalam Dolmen.

Dolmen membawa pemain ke sebuah planet asing yang dikenali sebagai Revion Prime, dimana anda ditugaskan untuk membawa kembali sampel kristal “Dolmen” yang mempunyai nilai unik. Kristal ini mampu memberikan interaksi antara realiti, merevolusikan penerokaan angkasa dan mengubah dunia yang diketahui selama-lamanya. Pemain juga akan merasai sistem tempur yang kaya dengan pelbagai jenis senjata dan gerakan, menggunakan melee ataupun pertempuran jarak jauh untuk mengalahkan musuh yang berada di Revion Prime.

Buat masa ini, tiada tarikh rasmi pelancaran diumumkan oleh Massive Work Studio, tetapi ianya tersedia untuk platform PC melalui Steam. Ikuti segala perkembangan berita kami mengenai Summer Game Fest dengan menekan pautan yang tersedia ini.
Jangan lupa untuk ikuti kami di TikTok!
  @gamersantaimy
Tags: DolmenSci-fiSummer Game Fest 2021


Guy Beahm Kini Membuka Mulut Memohon Maaf bagi Menangani Isu Watak Dr.Disrespectnya!

Macam yang korang sendiri tahu, Dr. Disrespect atau Doc mendapat semula akaun Twitchnya selepas dua minggu diban disebabkan streaming di tandas E3 2019. Tetapi dia tidak memberi sebarang respon mengenai insiden itu selain dari membuat video jenaka biasa mengenai memecat pengarahnya dan muat turun gambar sedang dalam pembikinan dalam twitternya.

Doc kemudiannya mengumumkan kepulangannya ke Twitch pada 27 Jun, dengan skit video lucu yang mendedahkan kemunculannya untuk 8 Julai.

pic.twitter.com/J9IgCR8djG
— Dr Disrespect (@drdisrespect) June 27, 2019

Malam tadi (waktu Malaysia) Guy Beahm,  orang sebenar di sebalik persona Dr Disrespect telah mengeluarkan kenyataan dan permohonan maaf atas kelakuannya melalui status link ‘Twitlonger‘.

I'd like to talk about Dr Disrespect's Twitch ban from E3.
Read: https://t.co/lxwclHxR9h
— Guy Beahm (@GuyBeahm) July 1, 2019

Didalam Twitlonger Beahm, menyatakan “kejadian tidak senonoh” dia berlaku semasa IRL stream pertama dalam watak Doc ketika itu yang ingin melakukan watak sukahati dan bebas untuk broadcast nya yang pertama secara lansung.
“Sambil kami berjalan di penggambaran di E3,secara jujurnya kami jelas tidak memikirkan undang/undang atau kesan penggambaran di tandas tersebut”
Kami seperti dalam dunia suka-suka kami dan memberi sepenuh nya untuk pengalaman watak Doc. Disebabkan terlalu fokus untuk rakaman E3 IRL tersebut, kami buta untuk melihat apa yang baik atau buruk.”
-Beahm

Beahm menyatakan, peminatnya dari luar siaran pasti mengenali lebih tentak wataknya yang sebenar termasuk sebelum Twitch lagi. Jadi watak Doc hanyalah untuk menggembirakan dan berkongsi dunia gaming dengan peminat. Beahm terus menyampaikan permintaan maaf bagi pihak jenamanya, dan melabelkan kejadian itu sebagai “langkah undur,” meminta peminat beliau teruskan menyokongnya ketika dia meneruskan kerjaya streamingnya.
“Insiden ini adalah langkah undur, tetapi tidak mengapa, kita belajar, menjadi lebih kuat, dan bergerak maju,” tulisnya. “Jika anda mengikuti jenama atau saya sendiri, saya harap anda terus tinggal bersama saya dengan penglihatan ini.”

Jadi ni pesanan untuk Doc (kelau dia boleh faham lah), jangan lah terlalu over acting ! Tu je. Korang yang mana baru nak belajar jadi Streamer atau ‘Retis‘ ni pun tolong la behave ye!
Sumber: Kotaku

Jangan lupa untuk ikuti kami di TikTok!
  @gamersantaimy
Tags: Docdr disrespectE3 2019Guy BeahmTwitch


“Terlalu banyak masalah” – Juara Pokemon Unite anggap game hampir mati

Nicholas ‘Junglebook‘ Kim, salah seorang pemain dalam pasukan juara dunia Pokemon Unite – BLVKHVND, telah menggelar bahawa game ini berada dalam keadaan ” hampir mati” dan memetik pelbagai masalah termasuk isu keseimbangan, meta yang basi dan queue terlalu panjang sebagai sebab mengapa ramai tidak suka bermain.

Unite is a dying game. Solo queue is terrible (long qs, clueless teammates, often on ping) and five stacks are stale (long qs, same meta for months, also clueless teammates Kappa). In the foreseeable future, I won’t be playing much Unite unless these critical problems are fixed.

— junglebook1 (@junglebook1_) September 28, 2022

Beberapa hari lepas, Kim meluahkan kekecewaannya di Twitter di mana dia menulis yang rakan sepasukan yang “bebal” dan ping tinggi juga telah membuatkan keadaan menjadi lebih sukar untuk bermain.
Jika beratur solo pun susah untuk dapatkan perlawanan, bayangkan kalau bermain dengan “full team” (5-man team). Seperti yang korang tahu, apabila matchmaking dengan “5-man team”, musuh juga harus mempunyai jumlah orang yang sama – jadi tempoh yang diperlukan untuk bertemu pihak lawan akan mengambil masa lama (mungkin hingga sejam dalam situasi Kim).
Bukan itu sahaja, meta di dalam Unite tidak banyak berubah dan kekal lebih kurang sama selama berbulan-bulan, yang membuatkan gameplay rasa amat membosankan.

Di sini, Kim mencadangkan beberapa penambahbaikan yang mungkin boleh menyelesaikan masalah Unite.
Pertama, dia mahu melihat update/kemas kini yang lebih kerap dan berkualiti. Kedua, dia meminta “solo queue” untuk menambah insentif/ganjaran menarik supaya pemain bagus diberi ganjaran setimpal.
Kim juga ingin melihat lebih banyak kejohanan rasmi bagi Pokemon Unite, selain daripada Worlds UCS kerana percaya ini akan “meningkatkan jumlah pemain kompetitif umum” dan memastikan pasukan lebih bermotivasi untuk berlatih.

3) run more official tournaments, even if not a part of the Worlds UCS circuit (stimulates improvement of the general competitive player base, keeps teams constantly motivated to practice, etc.)— junglebook1 (@junglebook1_) September 28, 2022

Malangnya, cakap itu mudah. Kita tidak tahu apa yang berlaku di sebalik studio Pokemon Unite dan bukan mudah untuk melaksanakan semua perubahan ini.
Bagi saya, Pokemon Unite sudah cukup menarik. Cuma, pasaran game ini dikawal oleh satu entiti yang besar. Seperti yang korang tahu, genre Mobile MOBA sangat popular terutamanya di Asia Tenggara tetapi kebanyakannya terdiri daripada pemain Mobile Legends: Bang Bang. Malah Wild Rift yang memegang nama League of Legends pun tidak dapat bersaing.
Kami juga pernah membuat analisis tentang Mobile Legends: Bang Bang vs League of Legends: Wild Rift yang korang boleh baca di SINI.

Kim akhirnya menamat tweet dan berkata bahawa “realiti menyedihkan adalah Unite tidak akan menerima sumber dan perhatian yang diperlukan untuk menyedari potensi penuhnya sebagai MOBA yang kompetitif.”

I hope that someone important sees this but I don’t have high expectations. The sad reality seems to be that Unite will never receive the resources and attention it needs to realize it’s full potential as a competitive MOBA.— junglebook1 (@junglebook1_) September 28, 2022

Apa pendapat korang? Adakah korang rasa Pokemon Unite hampir mati? Jom kongsikan pendapat di ruang komen! Untuk membaca segala liputan kami tentang game tersebut, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: MOBAMobilePokemon Unite


Doraemon: Story of Seasons akhirnya datang ke Southeast Asia dalam bahasa Inggeris!

BANDAI NAMCO Entertainment Asia telah mengumumkan Doraemon: Story of Seasons akan datang ke rantau Southeast Asia iaitu Singapore, Malaysia, Thailand, Phillippines dan Indonesia pada musim luruh tahun ini untuk pelantar Nintendo Switch dan Steam PC. Game ini bakal keluar dengan voice-over jepun tetapi peminat yang tidak fasih boleh memahami permainan kerana game ini mempunyai sarikata bahasa inggeris.

Crossover unik ini memperkenalkan watak anime terkenal- Doraemon- dan membawa dia ke siri popular Story of Seasons, lantas menjadi Doraemon: Story of Seasons! Pemain masih dapat merasa aktiviti-aktiviti tradisional Story of Seasons seperti menanam tumbuhan, membesarkan ladang, bug hunting, dan lain-lain.

Bersama Nobita dan muka-muka yang pasti anda semua kenal daripada francais Doraemon, mereka akan terlibat dalam satu pengembaraan di pekan asal mereka sendiri daripada siri anime. Pemain akan membangunkan pekan dan ladang mereka sendiri sambil berinteraksi dan menjalin hubungan bersama penduduk lain. Sudah tentu, gajet-gajet hebat Doraemon akan bantu pemain ketika susah!

Game ini ialah hasil kerjasama Bandai Namco Entertainment Inc., Marvelous bagi pihak produksi dan Brownies bagi pihak development. Siap sediakan PC dan Nintendo Switch anda ya! Musim luruh ni kita rasa pengalaman jadi Nobita! Komfem memasing merayu mintak tolong Doraemon!
Sumber – BANDAI NAMCO Entertainment Asia
 Muat turun di sini

Doraemon Story of SeasonsPublisher: Bandai Namco EntertainmentRelease Date: 2019-06-13Microsoft Windows, Nintendo Switch, PlayStation 4
Doraemon Story of Seasons adalah permainan video simulasi pertanian untuk Nintendo Switch dan Microsoft Windows yang merupakan crossover siri permainan video Story of Seasons dan francais Doraemon. Permainan ini dikembangkan oleh Brownies and Marvelous dan diterbitkan oleh Bandai Namco Entertainment.

Jangan lupa untuk ikuti kami di TikTok!
  @gamersantaimy
Tags: DoraemonDoraemon: Story of SeasonsPCStory of Seasonsswitch


Rupanya pelakon suara Luffy tidak pernah baca manga One Piece

Seperti yang korang semua tahu, francais One Piece kini berusia lebih dua dekad dan itu boleh menjadi halangan besar untuk mereka yang berminat untuk tahu kisah siri ini kerana bab dan episod di dalam manga mahupun anime sangat banyak. Bukan peminat biasa sahaja, malah pelakon suara Luffy pun tidak pernah baca manga One Piece, cuma alasannya lebih baik.

〈声優 田中真弓 の #セブンルール〉1. アフレコには食べ物を持参2. グッズを家にストックする3. 紅茶でのどあめドリンクを作る4.「ONE PIECE」の漫画は読まない5. 楽屋にお守り代わりの薬を置く6. 料理以外は夫に任せる7. いつまでも小僧でいる pic.twitter.com/ZwzKH2pL35

— 7RULES (セブンルール) (@7rules_ktv) August 9, 2022

Pelakon suara Monkey D. Luffy, Mayumi Tanaka, baru-baru ini mendedahkan tentang prinsipnya ketika membuat persembahan untuk anime. Dalam temu bual bersama “7 Rules” di Jepun baru-baru ini, Tanaka mendedahkan bahawa dia sebenarnya tidak pernah membaca manga One Piece walaupun dirinya memainkan peranan yang sangat penting dalam anime. Sebab yang diberi adalah untuk memastikan persembahan dan reaksinya sebagai Luffy amat tulen dan autentik.

“Saya tidak membaca manga. Sebenarnya mungkin lebih bagus jika saya melakukannya, tetapi gaya saya adalah untuk melakukan persembahan sambil mengekalkan perasaan terkejut dan berkata ‘Whoa, jadi inilah yang berlaku!’ – yang datang daripada membaca skrip buat kali pertama dan melihat karya seni itu juga buat kali pertama.”

Oleh itu, walaupun siri manga amat susah untuk kejar keranan bab-nya yang sudah cecah 1000+, Tanaka tidak membaca mana-mana bab manga untuk memastikan reaksi dan prestasi sentiasa “fresh” untuk projek.
Mungkin ada yang terkejut atau rasa pelik selepas mendapat tahu bahawa pelakon suara utama untuk salah satu anime terbesar di dunia sebenarnya tidak membaca bahan sumber, tetapi tiada siapa pula yang mengadu setakat ini, malah ramai yang memuji lakonannya sebagai Luffy dan menyifatkannya sebagai natural.

Apakah pendapat anda tentang suara Luffy? Adakah dia sepatutnya membaca manga sebagai bahan sumber? Jom kongsikan pendapat korang di ruang komen!
Pada masa yang sama, filem One Piece: Filem Red rasmi akan ditayangkan di Malaysia pada 22 September 2022! Untuk baca lebih lagi tentang movie ini termasuk tarikh fan screening, sila tekan pautan ini.
Sumber – SoraNews24
Jangan lupa untuk ikuti kami di TikTok!
  @gamersantaimy
Tags: animeluffymangaMayumi Tanakaone piece


E3 2019 Xbox: Microsoft Akhirnya Mendedahkan NEXT-GEN CONSOLE, CONTROLLER dan Xbox Game PC PASS

E3 2019 bermula dengan gaya dengan persidangan akhbar Xbox. Bersama dengan pengumuman permainan baru yang mengejutkan, treler serta pendedahan yang baru! Antara dedahan dari Xbox sendiri adalah gambaran pertama Xbox Next-Gen Console.

Konsol terbaru yang diberi nama Project Scarlett akan mempunyai pelepasan pada musim cuti tahun 2020.

Seperti yang diperkenalkan oleh Naib Presiden Eksekutif Permainan di Microsoft Xbox, Phil Spencer, konsol baru itu akan menjadi “semua pilihan” untuk permainan, orang dan peranti yang kami mahukan. Nampaknya menjadi tumpuan besar untuk mengurangkan masa beban dan menjanjikan menjadi “empat kali lebih kuat seperti Xbox One X.”

Konsol akan memaparkan 120 bingkai sesaat, raytracing gen seterusnya dan sokongan 8K dengan generasi baru SSD menggunakan RAM maya.

Selain itu turut dkenalkan Controller Xbox terbaru yang dinamakan Elite Wireless Controller Series 2.

Siri Kawalan Tanpa Wayar Xbox Elite baru 2 ini mempunyai lebih daripada 30 cara baru untuk bermain seperti pro, termasuk thumbsticks laras ketegangan, komponen baru boleh ditukar ganti, sehingga hayat bateri boleh dicas semula sehingga 40 jam dan penyesuaian tanpa had dengan aplikasi Aksesori Xbox pada Xbox Satu dan Windows 10 PC. *

* Hayat bateri berbeza-beza dengan aksesori tambahan, penggunaan, dan faktor lain. Ujian yang dijalankan oleh Microsoft menggunakan unit praproduksi.
Microsoft turut memperkenalkan Pas Permainan untuk PC serta Xbox Game Pass Ultimate.

Temui permainan kegemaran dengan Pas Xbox Game untuk PC. Direka khusus untuk keperluan pemain PC dan pemaju permainan PC, Xbox Game Pass untuk PC akan menawarkan lebih dari 100 permainan PC berkualiti tinggi dari pemaju permainan PC yang terkenal seperti Bethesda, Deep Silver, Devolver Digital, Paradox Interactive, SEGA, dan banyak lagi. .
Pas Xbox Permainan untuk PC akan termasuk kegemaran seperti Imperator: Rom, Exodus Metro, Pengurus Bola Sepak 2019, Forza Horizon 4, Ark: Survival Evolved, Prey, Wolfenstein II: Colossus Baru, dan banyak lagi.

Sertai Pass Game Xbox untuk PC beta hari ini: www.xbox.com/xbox-game-pass/pc-games

Dengan Xbox Game Pass Ultimate, dapatkan semua manfaat Xbox Live Gold, ditambah lebih dari 100 konsol berkualiti tinggi dan permainan PC. Dengan permainan ditambah sepanjang masa, selalu ada sesuatu yang baru untuk dimainkan. Main Edisi Ultimate Gears 5 empat hari awal. Muat turun dan mainkan permainan baru pada hari pertama seperti The Outer Worlds, dan tajuk-tajuk indie yang diiktiraf kritikal seperti Human Fall Flat-tambahan blockbusters terkini seperti Metro Exodus dan Monster Hunter World. Dengan pelbagai permainan dari setiap genre, ada sesuatu untuk semua orang. Nikmati tawaran ahli eksklusif dan diskaun. Main bersama rakan-rakan di rangkaian berbilang pemain yang paling maju dan temui permainan kegemaran anda yang seterusnya.

Dapatkan langganan permainan muktamad hari ini dengan Xbox Game Pass Ultimate: www.xbox.com/xbox-game-pass

Jangan lupa untuk ikuti kami di TikTok!
  @gamersantaimy
Tags: E3 2019Elite Wireless Controller Series 2Project Scarlett XboxXbox E3Xbox Game pass for PCXbox Game Pass Ultimate